
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL

Canllawiau ar gyfer y Portffolio

Darllenwch y nodiadau hyn yn ofalus. Maen nhw’n darparu gwybodaeth hanfodol. Mae’r dogfennau y byddwch chi’n eu defnyddio wrth ddatblygu eich portffolio ar y tudalennau canlynol.

Beth yw diben y portffolio?

Pwrpas y portffolio hwn yw galluogi dysgwyr i ddangos a darparu tystiolaeth o’r modd maen nhw’n bodloni’r canlyniadau dysgu a nodwyd gan Gofal Cymdeithasol Cymru ar gyfer y rhaglen Gadarnhau, yn cynnwys:
· dadansoddi wrth asesu er mwyn llywio ymyriadau;
· cydweithio â phobl sydd angen gofal a chymorth, gofalwyr a gweithwyr proffesiynol eraill
· ymyrryd a chymhwyso barn broffesiynol mewn sefyllfaoedd cynyddol gymhleth.

Cytundeb dysgu rhwng y dysgwr a’r cyflogwr

Ar ddiwedd y Portffolio, fe gewch gopi gwag o gytundeb dysgu y mae angen i chi ei ddarllen, ei drafod a’i gytuno gyda’ch mentor/rheolwr llinell. Wedi i’r cytundeb gael ei lofnodi, rhowch ef yn yr adran briodol o’r portffolio. 

Beth am gyflwyniad y Portffolio?

Mae’r rhaid i’r deunydd y byddwch chi’n ei ysgrifennu i’w gynnwys yn y portffolio gael ei deipio. Gellir cael gwybodaeth am hyn yn y Llawlyfr Rhaglen. Rhaid i’r portffolio cyfan gael ei gyflwyno’n electronig gan ddefnyddio’r profforma portffolio a ddarperir ar Moodle. Rhaid i’r portffolios fod wedi’u cwblhau pan gânt eu cyflwyno. 

Sut mae cyflwyno’ch Portffolio

Cyflwynir y portffolio’n electronig trwy anfon dogfen Word yn unig drwy system Moodle y Brifysgol (ni fydd Moodle yn derbyn PDFs). Rhaid cyflwyno ail gopi fel dogfen PDF sy’n cynnwys yr holl lofnodion gofynnol i Gydlynydd/Rheolwr Hyfforddi’r Awdurdod Lleol. Gweler y Cwestiwn Cyffredin ‘Sut mae cyflwyno’ch portffolio’ ar Moodle am ragor o fanylion.

Sut mae’r Portffolio’n cael ei asesu?

Yn ystod y rhaglen, darperir cyngor a chymorth am ddatblygiad eich portffolio fel rhan o bedwar gweithdy Cadarnhau gorfodol, a gan eich mentor. Rhoddir arweiniad ar holl agweddau'r gwaith yr ydych yn ei wneud i ddatblygu’r portffolio fel rhan o'r gweithdai hyn. Lle bo modd bydd y rhaglen yn ceisio sicrhau na fydd staff sydd wedi darparu hyfforddiant ar eich cyfer yn ystod y gweithdai Cadarnhau yn gysylltiedig â marcio’ch portffolio ar ôl ei gyflwyno. Bydd y Portffolios yn cael eu marcio gan staff â chymwysterau priodol sydd fel arfer o’r tu allan i'r sefydliad sy'n eich cyflogi. 


Mae cyflwyno adroddiad Mentor ynghyd â gwiriad Rheolwr Llinell yn ofyniad gorfodol ar gyfer y cyflwyniad. Bydd methu â chynnwys adroddiad Mentor wedi’i lofnodi ynghyd â gwiriad Rheolwr Llinell yn arwain at fethu’r rhaglen. Bydd adroddiad y Mentor ynghyd â gwiriad y Rheolwr Llinell yn darparu tystiolaeth o Arfer Proffesiynol a goruchwyliaeth ac arsylwi proffesiynol sydd wedi’u cyflawni wrth ddilyn llwybr y Dystysgrif Raddedig mewn Cadarnhau Ymarfer Gwaith Cymdeithasol, sydd yn cyfateb i 7,000 o eiriau.

Fel arfer, rhoddir gwybod am ddyddiadau cyflwyno’r portffolios yn ystod y cwrs cynefino, mewn gweithdai cadarnhau a thrwy eu rhoi ar Moodle.


Cyfrinachedd

Mae’n bwysig nad oes modd adnabod unrhyw unigolyn yn uniongyrchol neu'n anuniongyrchol, ar sail y wybodaeth sydd yn y portffolio. Rhaid i chi:

· gydymffurfio â’r canllawiau ar gyfrinachedd yn y Llawlyfr Rhaglen;
· peidio ag enwi’ch Awdurdod Lleol/cyflogwr na chyfeirio at unrhyw nodwedd ddaearyddol neu ffisegol neu nodwedd o fath arall a fydd yn rhoi modd i’w adnabod. Mae hyn yn cynnwys cyfeiriadau yn y llyfryddiaeth at bolisïau e.e. defnyddiwch y ffurf 'polisi awdurdod xxx';
· peidio ag enwi unigolion sy’n defnyddio gwasanaethau e.e. pobl sydd angen gofal a chymorth a’u gofalwyr. Yn hytrach, rhaid defnyddio rhifau, e.e. 1, 2, 3 ac ati ac nid llythrennau;
· peidio ag ysgrifennu gwybodaeth sy’n rhoi modd i adnabod unigolion sydd angen gofal a chymorth a/neu’u gofalwyr yn anuniongyrchol drwy’r disgrifiad yr ydych yn ei roi. Mae hyn yn cynnwys cyfeiriadau at enwau, cydweithwyr, lleoedd (gan gynnwys ysbytai, ysgolion, trefi, pentrefi, strydoedd), digwyddiadau penodol a allai roi modd i adnabod yr unigolion oherwydd cyhoeddusrwydd blaenorol, gweithwyr proffesiynol eraill neu unrhyw wybodaeth bersonol arall, gan gynnwys cyflyrau meddygol neu gyflyrau eraill;
· bod yn bersonol gyfrifol am gydymffurfio â’r rheolau ar gyfrinachedd. Er y rhoddir canllawiau ynglŷn â’ch portffolio mewn gweithdai cadarnhau, cyfrifoldeb y dysgwr yw sicrhau bod y portffolio’n cadw at y gofynion o ran cyfrinachedd sydd wedi’u nodi uchod ac yn y llawlyfr.

Cofiwch mai CHI sy’n gyfrifol am y Portffolio. Rhaid i chi beidio â dibynnu ar neb arall i sylwi ar unrhyw beth sy’n torri’r rheolau o ran cyfrinachedd oherwydd eich gwaith chi yw hwn a rhaid i chi dderbyn cyfrifoldeb llwyr dros gyfrinachedd. Mae’n bwysig iawn cwrdd â’r holl ofynion o ran cyfrinachedd a gellir rhoi cosb am dorri’r rheolau cyfrinachedd, gan gynnwys tynnu marciau neu ddyfarnu marc methu.  Gweler y llawlyfr am fanylion.   
 


Dyslecsia ac amgylchiadau arbennig eraill

Os oes gennych unrhyw anghenion cymorth dysgu ychwanegol y teimlwch y gallent effeithio ar eich gallu i ddelio ag unrhyw ran o’r rhaglen, cysylltwch â’ch adran hyfforddi ar unwaith i drafod unrhyw gymorth ychwanegol posibl sydd ei angen. Mae gan y Brifysgol Uned Gwasanaethau Myfyrwyr a allai eich helpu, ond cyfrifoldeb y dysgwr yn unigol yw cysylltu â nhw. 




Tudalen Gynnwys


Tystysgrif Raddedig mewn Cadarnhau Ymarfer Gwaith Cymdeithasol – Portffolio’r Dysgwr 


Canllawiau: 

· rhaid i’ch portffolio gynnwys pob un o’r eitemau isod (yn y drefn a nodir);
· rhaid i chi ddefnyddio’r profforma hwn i osod eich testun ym mhob adran; 
· gwnewch yn siŵr fod y dudalen Llofnodion wedi’i chwblhau’n llawn cyn ei chyflwyno yn y fersiwn PDF a gyflwynir i gydlynydd/rheolwr hyfforddi eich awdurdod lleol.

Cynnwys:

	Pwnc

	Rhif y dasg

	Tudalen Gynnwys
	

	Adolygu Datblygiad
	1 (a)

	Arsylwi ac adborth
	2

	Diogelu a gweithio mewn sefyllfaoedd cymhleth - Astudiaeth Achos 
	3

	Diogelu mewn maes nad yw'n brif faes gwaith i chi.
	4

	Adolygu Datblygiad
	1 (b)

	Rhestr gyfeiriadau
	

	Manylion y Gweithdai a fynychwyd
Adroddiad y Mentor
	

	Manylion y Dysgwr
	

	Llofnodion a gwiriad y Rheolwr Llinell
	

	Cytundeb Dysgu rhwng y Dysgwr a’r Cyflogwr
	




Tasg 1

Adolygu Datblygiad - Rhan a

Canllawiau: 
Dylid cwblhau’r dasg hon drwy ystyried y gwaith y byddwch wedi’i wneud ers cymhwyso, a thrafodaethau gyda’ch mentor a’ch goruchwyliwr/rheolwr llinell yn rhan o’ch Cynllun Unigol, Tair Blynedd Gyntaf o Ymarfer. 
Dylai Tasg un (rhan a a b) gynnwys y defnydd o fodel myfyrio.
Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).
Atebwch y cwestiwn isod. 


	Cwestiwn:

[bookmark: _Hlk6242578]Gan ddefnyddio model myfyriol, myfyriwch yn feirniadol ar eich datblygiad proffesiynol ers cymhwyso’n Weithiwr Cymdeithasol. Cyfeiriwch at yr oruchwyliaeth, yr hyfforddiant, y dysgu a’r ymchwil sydd wedi dylanwadu ar eich gwaith. Yn seiliedig ar hyn a chan barhau i ddefnyddio model myfyriol, amlinellwch beth rydych chi wedi’i nodi a’i gytuno gyda’ch rheolwr a/neu’ch mentor ar gyfer eich datblygiad dros y 12 mis sydd i ddod. Rhaid i chi ddangos sut rydych chi’n bwriadu bodloni pob un o’r canlyniadau dysgu canlynol:- 

· dadansoddi wrth asesu er mwyn llywio ymyriadau;
· cydweithio â phobl sydd angen gofal a chymorth, gofalwyr a gweithwyr proffesiynol eraill
· ymyrryd a chymhwyso barn broffesiynol mewn sefyllfaoedd cynyddol gymhleth.

750 o eiriau (+/- 10%):  dylech gynnwys nifer y geiriau ar ddiwedd pob adran).

Yn y dasg yma, byddaf yn myfyrio’n feirniadol ar fy natblygiad proffesiynol ers i mi gymhwyso. Byddaf yn cyfeirio at oruchwyliaeth, hyfforddiant, dysgu ac ymchwil sydd wedi fy nylanwadu. Hefyd mi fyddaf yn amlinellu beth rydwyf wedi ei nodi a’i gytuno gyda fy rheolwr a fy mentor, ar gyfer fy natblygiad dros y deuddeg mis sydd i ddod. 
 	Mae Knott et al. (2010) yn nodi fod ymarfer myfyriol yn elfen allweddol o ddysgu a datblygu mewn gwaith cymdeithasol. Rwyf wedi dewis y model myfyriol Borton (1970) i fyfyrio ar fy natblygiad proffesiynol ers cymhwyso fel gweithiwr cymdeithasol. Mae’r model yma yn cyfeirio at 3 ffactor wrth fyfyrio; sef “What?, So What, And Now What?”. 

“What”
Teimlaf fy mod wedi bod yn hynod ffodus o gael profiad gwaith statudol yn y maes plant a theuluoedd fel rhan o’r cwrs MA Gwaith cymdeithasol; yn benodol yn y Tîm lle rwyf yn gyflogedig heddiw. Wrth edrych yn ôl credaf fod hyn wedi bod yn gyfle anwytho arbennig i mi, gan fy mod yn cychwyn fy ngyrfa gyda syniad clir o rôl y tîm, fy rôl i, a phatrwm gwaith y tîm. Rwyf wedi bod yn ffodus o gael bod yn rhan o dîm sydd gydag arweinyddiaeth cryf, a gweithwyr profiadol brwdfrydig, mewn amgylchedd cefnogol. Mae fy hyder a fy nghronfa wybodaeth wedi datblygu’n fawr ers cymhwyso.

“So What” 
	Mae goruchwyliaeth swyddogol rhyngof i a fy rheolwr wedi bod yn rhan fawr o fy natblygiad ers cymhwyso. Mae Howe ac Gray (2013) yn datgan fod goruchwyliaeth o fewn gwaith cymdeithasol yn hanfodol i sicrhau ymarfer da a datblygiad o fewn ymarfer. Mae goruchwyliaeth wedi bod yn gyfle i drafod materion, myfyrio ar fy ymarfer a derbyn adborth, sydd un ai yn codi fy hyder wrth dderbyn adborth da, neu yn agoriad llygaid wrth drafod lle gellir gwella/ syniadau newydd o ymarfer.
 	Mae hyfforddiant wedi bod yn rhan fawr yn fy natblygiad ers cymhwyso. Teimlaf fod mynychu cyrsiau wedi bod yn bwysig i mi ddatblygu fy ymarfer drwy ledaenu fy ngwybodaeth mewn pynciau gwahanol o fewn y gwaith ac wedi bod yn gyfle i gyfarfod eraill yn gweithio yn y maes a rhannu profiadau a syniadau. Ers mynychu hyfforddiant ‘collaborative communication skills’ teimlaf fod fy sgiliau cyfathrebu wedi datblygu’n fawr, yn enwedig wrth greu perthnasau hollbwysig gydag unigolion. 
 	Mae cynnal ymchwil i mewn i feysydd lle nad oeddwn yn teimlo’n hyderus hefyd wedi chwarae rhan fawr yn fy natblygiad a proffesiynol ers cymhwyso. Mae cynnal ymchwil i faterion gwahanol wedi rhoi cyfle i mi ledaenu fy ngwybodaeth a dysgu am bynciau newydd o fewn y maes. Derbyniais achos oedd yn seiliedig ar riant yn pryderu am ‘parental alienation’. Nid oeddwn wedi dod ar draws hyn o’r blaen. Ar ôl cynnal ymchwil i mewn i hyn, roeddwn yn teimlo’n fwy hyderus i drafod y mater a herio pan oedd angen. Roedd yn gyfle i mi ddangos i’r rhiant fy mod yn eu cymryd o ddifrif, a oedd yn codi eu hyder nhw yn fy ymarfer i hefyd. Er hyn, oherwydd natur y gwaith a phrysurdeb y tim, nid oes amser bob tro i gynnal ymchwil ar bob mater, gan fod ymchwilio yn medru cymryd amser.

“Now What”
Er y datblygiad, mae anghenion dysgu wedi eu darganfod i’w cyrraedd dros y 12 mis nesaf. Teimlaf fy mod yn ysgrifennu yn ormodol ddisgrifiadol wrth ysgrifennu analysis o fewn asesiadau, ac yn ail adrodd y wybodaeth o fewn yr asesiad. Er mwyn gwella hyn, rydw i a fy rheolwr wedi cytuno ein bod am dreulio ychydig amser yn ystod goruchwyliaeth gyson i drafod sut i ysgrifennu dadansoddiadau clir a hyderus allan o’r wybodaeth sydd yn cael ei gasglu drwy’r cyfnod asesu (Dyke, 2019); hyn wrth edrych ar asesiadau sbesiffig rwyf wedi eu cwblhau. Teimlaf fy mod yn dysgu wrth drafod camgymeriadau.
 	Teimlaf fy mod wedi dod yn hyderus iawn yn cyd-weithio gyda phobl sydd angen gofal a chymorth a gweithwyr proffesiynol, lle gallaf herio mewn sefyllfaoedd priodol, heb golli’r berthynas cydweithio hollbwysig. Er hyn, mae angen i mi barhau i ddatblygu fy sgiliau cyd weithio gydag unigolion sydd yn derbyn gwasanaeth, yn enwedig gyda phlant i sicrhau eu bod yn ganolog o fewn yr asesiad. Mi fydd cynnal ymchwil i mewn i hyn yn werthfawr. Hefyd darganfod ffyrdd creadigol o gael unigolion sydd yn gwrthod cydweithio gyda’r gwasanaeth i deimlo’n hyderus a chyffyrddus i gydweithio yn y broses asesu gofal a chefnogaeth. 
 	Dros y 12 mis nesaf, caf i gyfle i fynychu hyfforddiant ‘Joint Investigation Training’ er mwyn dod i wybod y broses ffurfiol o gyd weithio gyda gweithwyr proffesiynol mewn ymchwiliad amddiffyn plant. 
 	Mae angen i mi barhau i ddatblygu fy sgiliau hunan hyder, a hyblygrwydd i fedru delio gyda sefyllfaoedd cymhleth. I gyrraedd hyn byddaf yn derbyn achosion cynyddol gymhleth dros amser, fydd cyd weithio gyda gweithiwr o fewn y tim yn gyfle i rannu profiadau a syniadau er mwyn datblygu fy hyder o fewn fy ymarfer. 

 	
(820)





Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  25/03/2021

I’w gwblhau gan y dysgwr. 










	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).


Pwrpas yr ymyrraeth oedd asesu risg tuag at blentyn (1) ac unrhyw anghenion gofal a chymorth.  
Gweithiwr gwasanaeth prawf tad 1 (3) wnaeth hysbysu’r adran, gan eu bod yn ystyried rhyddhau 3 o’r carchar i’r cyfeiriad teuluol. Un o brif egwyddorion y Ddeddf Gwasanaethau Cymdeithasol a Llesiant (2014) yw partneriaeth a chyd weithio rhwng asiantaethau, ac mae hyn yn esiampl dda o gydweithio a rhannu gwybodaeth er mwyn diogelu.  

Ail ymweliad oedd hwn, wedi i 3 gael ei ryddhau. Pwrpas y cyfarfod oedd cyfarfod a 3, i sicrhau fod llais a barn 3 yn cael ei gynnwys yn yr asesiad, a chael deall sut mae ei ymddygiad ac agwedd  wedi newid. 

Roeddwn wedi ymweld â mam 1 (2) o’r blaen cyn i 3 gael ei ryddhau, er mwyn casglu barn 2, rhoi cyfle i’w llais hi gael ei glywed, ond hefyd i’w chefnogi i gadw’n saff yn unol â chod ymarfer proffesiynol (Gofal Cymdeithasol Cymru, 2017).
 
Bachgen gwyn Prydeinig o dan 5 oed yw 1. Mae gan 1 sgiliau lleferydd da am ei oed, yn deall geiriau Cymraeg a Saesneg. Mae 1 yn byw mewn tŷ sydd yn eiddo i wasanaeth tai cymdeithasol, mewn tref yng Ngogledd Cymru, ble mae canran uchel o’r boblogaeth yn siarad Cymraeg (ONS, 2011). Mae 1 yn byw gyda’i fam, Cymraes yn ei 20au. Saesneg yw 3, ond yn deall llefaredd Cymraeg, hefyd yn ei 20au. Mae 3 wedi bod yn y carchar ers i 1 gael ei eni. Mae gan 3 hanes o gyflawni trais yn erbyn unigolion ac euogfarnau blaenorol yn ymwneud a chyffuriau.

Ffoniais 2 i drefnu’r ymweliad. Yn ystod yr alwad, fe ofynnais iddi a buasai hi a 3 yn fodlon i mi gael fy arsylwi. Eglurais mai arsylwi fi oedd pwrpas hyn, ac nad oedd yn rhaid i 2 na 3 wneud dim. Roedd egluro hyn yn bwysig er mwyn sicrhau nad oedd yr ymweliad yn achosi gôr bryder di angen i 2 a 3


(325)






	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 

1300 o eiriau (+/- 10%: dylech gynnwys nifer y geiriau ar ddiwedd pob adran).

 Cychwynnodd y cyfarfod drwy gyflwyno fy hun a fy nghyd weithiwr i 3. Roedd 3 i weld ychydig yn nerfus ac yn swil ar gychwyn y cyfarfod. Mae Kadushin (1972) yn dweud fod ansawdd rhyngweithiad yn dibynnu ar y ffydd sydd gan unigolion yn y gweithiwr, a gallu’r gweithiwr i ddangos ei fod yn ddibynadwy; ac yn disgrifio hyn fel,

“...the communication bridge between people”. 

Felly er mwyn gwneud 3 deimlo mwy cyffyrddus, penderfynais ffocysu fy sylw ar 1, gan ei holi am ei deganau a chyfathrebu gydag ef drwy chwarae. Roedd hyn yn gyfle i dorri’r ia (ice breaker) rhyngddom, ac yn araf roedd 3 yn ymddangos yn fwy hyderus, yn cymryd rhan yn y chwarae yn ogystal â 2. Ers cymhwyso teimlaf fod rhoi sylw positif i unigolion, plant, eu hanifeiliaid neu eu cartrefi yn ffordd hawdd o ddatblygu perthynas positif. 

Gofynnais i 3 pa iaith yr hoffai gyfathrebu, gan roi’r dewis iddo ef. Dywedodd 3 yn y Saesneg, ei fod yn deall Cymraeg ond yn siarad Saesneg. Mae ystyried anghenion iaith yn hynod bwysig o fewn gwaith cymdeithasol. Mae’n hynod bwysig rhoi’r ‘cynnig rhagweithiol’ i unigolion, a all rymuso unigolion a chodi eu hyder yn y gwasanaeth (Llywodraeth Cymru, 2016). Fe ofynnodd 3 i’r cyfarfod yn cael ei gynnal yn Saesneg, er mwyn hwyluso’r broses i 3, ac er mwyn sicrhau ei fod yn deall y sgwrs yn iawn. 

Mae llawer o’r unigolion rwyf wedi eu cefnogi ers cymhwyso wedi bod yn iaith gyntaf Cymraeg, ond yn deall sgyrsiau yn well pan mae geiriau Saesneg yn cael eu defnyddio. Teimlaf fod yr unigolion yn llawer mwy cyffyrddus, hyderus ac yn cymryd mwy o ran o fewn trafodaethau wrth ddefnyddio Cymraeg llawer llai ffurfiol, a geiriau Saesneg o fewn sgwrs. Mae Elaine Davies (2011) yn adrodd ei bod yn bwysig dod a dwyieithrwydd i sefyllfa therapiwtig er mwyn i unigolion fedru mynegi eu hunain yn fanylach ac i osgoi i’r person deimlo fel ei fod wedi cael i gyfyngu i un iaith.

Esboniais i 3 pam fy mod angen ymweld. Roedd hyn yn bwysig er mwyn cyfleu yn glir i 3 pam fod pryderon i’w gael, yr angen i asesu risg, amlygu’r ffactorau positif, ac asesu unrhyw anghenion gofal a chefnogaeth ers iddo gael ei ryddhau o’r carchar. Adroddodd 3 ei fod yn fwy nag hapus i’r cyfarfod gael ei gynnal, gan ei fod eisiau dangos a phrofi i wasanaethu ei fod wedi newid ei ymddygiad a’i agwedd. 

Drwy ofyn cwestiwn agored, gofynnais i 3 adrodd ei stori ac iddo ffocysu ar ei agwedd ac ymddygiad cyn iddo gael ei garcharu. Eglurais nad oedd yn angenrheidiol iddo rannu gormod o wybodaeth, neu unrhyw beth fyddai’n achosi gofid iddo. Mae Trevethick (2005) yn adrodd fod gofyn cwestiynau agored yn ffordd dda o ddechrau sgyrsiau ac roedd gofyn i 3 wneud hyn yn gyfle hawdd i mi gasglu llawer o wybodaeth berthnasol i'r asesiad. Wrth i 3 adrodd ei hanes, roedd yn rhannu ei fod wedi profi profiadau anodd yn blentyn, sef ‘Adverse Childhood Expeirences’ (ACE’s). Mae ACEs yn cyfeirio at ddigwyddiadau trawmatig neu amgylchiadau niweidiol sy'n digwydd yn ystod plentyndod a all arwain at ganlyniadau gwael i unigolyn ar draws cwrs bywyd (Llywodraeth Cymru, 2021). Yn ystod y tymor Cynulliad presennol, roedd yn flaenoriaeth gan Lywodraeth Cymru i daclo ACEs, roedd hyn yn cael ei nodi o fewn eu rhaglen lywodraethu, ‘Taking Wales Forward ’, lle'r oedd y rhaglen yn cydnabod fod ACEs yn rhwystr i bob plentyn gael y dechrau gorau posibl i fywyd, a chydnabod yr angen i gefnogi teuluoedd i leihau ACEs (Llywodraeth Cymru, 2021)

Tra roedd 3 yn adrodd hyn, roedd yn gyfle i mi adnabod a dangos empathi tug ato. Roedd cynnal cyswllt llygaid a bod yn ymwybodol o fy nghyfathrebu di-eriau yn bwysig yma, fel gwenu neu ysgwyd pen. Roedd gwneud hyn yn sicrhau fod 3 yn teimlo fy mod yn gwerthfawrogi'r hyn yr oedd yn adrodd i mi ond hefyd yn dangos fy mod yn gwrando. Mae hyn yn cael ei ystyried fel ‘Active Listening’ (AL) (Jahromi et al.2016). Mae Jahromi et al. (2016) yn dadlau mai AL yw’r lefel uchaf a mwyaf effeithiol o wrando, ac yn sgil cyfathrebu arbennig. Mae'r gwrandäwr sy’n defnyddio’r sgil yma, yn dangos ei ddiddordeb yn rhannol gyda chiwiau gweledol di-eiriau sy'n arwydd bod gan y person arall rywbeth pwysig i'w ddweud (Bauer et al. 2010). 

Ar ôl iddo adrodd ei hanes, mewn ffurf cwestiwn agored, gofynnais iddo beth sydd wedi newid ers iddo gael ei ryddhau. Gofynnodd 3 beth roeddwn yn ei feddwl, felly, mi nes ail adrodd y cwestiwn gan gynnwys mwy o fanylder, a gofyn iddo esbonio sut mae ei agwedd, ymddygiad a’i deimladau wedi newid. Wrth adlewyrchu teimlaf y dylwn sicrhau fod fy nghwestiynau yn glir bob amser, gan na fyddai rhai unigolion yn ddigon hyderus i ofyn i mi ail eirio. Rwyf hefyd wedi sylweddoli ei fod yn bwysig peidio defnyddio ‘jargon’ gwaith cymdeithasol, a defnyddio iaith y mae’r unigolion yn ei ddeall. 

Eto, roedd gofyn cwestiwn agored yn gyfle i 3 adlewyrchu ar ei ddatblygiad yn ymddygiadol ac emosiynol. Roedd hyn yn gyfle i mi gasglu gwybodaeth a chael mewnwelediad i hyn heb roi ‘geiriau yn ei geg’ fel petai, ac roedd yn amlwg o’r hyn a adroddwyd fod 3 yn berson sydd yn derbyn fod ei ymddygiad wedi bod yn broblemus, ond ei fod yn barod i newid a phrofi ei hun i fod yn ddibynadwy a saff yn y gymuned. Roedd yn bwysig i mi nad oeddwn yn ymyrryd tra roedd 3 yn siarad o ran parch, ac i sicrhau fod 3 yn teimlo fy mod yn gwrando ac yn deall yr hyn yr oedd yn ei ddweud, roeddwn yn adrodd yn ôl hyn yn ôl iddo wrth aralleirio pan yn addas. Roedd aralleirio yn gyfle i mi ganolbwyntio ar gryfderau 3.

Er hanes 3, roedd yn bwysig i mi beidio stereoteipio. Roedd yn rhaid i'r drafodaeth am drais fod yn wrthrychol, i sicrhau fod unrhyw benderfyniad yn seiliedig ar fy marn broffesiynol ac nid fy ngwerthoedd a moeseg bersonol. Mae O'loughlin and O'loughlin (2012) yn dadlau’r pwysigrwydd o ategu gwerthoedd gwaith cymdeithasol, wrth ymdrechu i hyrwyddo hawliau ac annibyniaeth teuluoedd, ond wastad rhoi diogelwch a lles y plentyn yn bennaf. Roedd esbonio’r effaith niweidiol y mae trais domestig yn ei gael ar blant yn emosiynol, tra hefyd bod yn wrthrychol yn gyfle i mi ddangos fy mod yn gweithio o fewn Adran 3 o’r Cod Ymarfer Proffesiynol (Gofal Cymdeithasol Cymru, 2017) 

Roedd rhan fwyaf o’r sgwrs wedi ffocysu ar 3, ac roedd yn bwysig i mi beidio anghofio mai  diogelwch a llesiant 1 oedd yn ganolog i’r ymweliad. Tydi sgiliau llefaredd 1 ddim wedi datblygu’n iawn eto, ac roedd yn amhosib i mi gynnal sgwrs gyda 1 ar ei ben ei hun. Roedd yn bwysig felly, i mi ddefnyddio ffyrdd gwahanol o asesu teimladau 1. Drwy gydol y cyfarfod, roedd yn hynod bwysig arsylwi'r ddynameg rhwng 1 a’i rieni, yn arbennig rhwng 1 a 3, ac ymddygiad 1 ym mhresenoldeb ei dad. Yn fy marn i, roedd 1 i weld yn gwbl gyffyrddus ym mhresenoldeb ei dad, roedd 1 yn ymestyn am sylw 3 o hyd, a 3 yn ymateb yn addas. Teimlaf fod 1 wedi cyfathrebu ei deimladau tuag at ei dad yn ddi-eiriol i mi, drwy ei ymddygiad.

Fel pob cyfarfod, gofynnais i 3 beth sy’n bwysig iddo ef, a beth mae o eisiau ei gyflawni. Teimlaf fod gofyn hyn yn syth yn gyfle i unigolion rannu eu teimladau a dymuniadau. Roedd gofyn beth mae 3 eisiau ei gyflawni yn gyfle i'r ddau ohonom restru ac ail adrodd beth sydd angen i 3 ei wneud i gadw at ei amodau rhyddhau, ac yn bwysicaf oll i gadw 1 yn ddiogel fel rhyw fath o gytundeb rhwng 3 a’r adran. 

I ddod a’r cyfarfod i ben, mi nes i ddiolch i 3 a 2 am eu hamser a dweud fy mod wedi casglu’r wybodaeth yr oeddwn ei angen. Gofynnais a oedd ganddynt unrhyw gwestiwn i’w ofyn, ac eglurais eto beth oedd yn mynd i ddigwydd efo’r wybodaeth roeddwn wedi ei gasglu. Yna fe eglurais fod fy nghydweithiwr angen gofyn ambell gwestiwn.

Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	Phoned to say might be late but wasn’t 

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	Yes, fully understood reason

	A oeddech chi’n glir pam fod y gweithiwr cymdeithasol wedi cwrdd â chi heddiw? 

	Yes, enjoyed having a chance to say my side 

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	Yes

	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	Yes I feel listened to 

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	Yes, I was able to speak English, the conversation was clear and she was respectful 



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	Clear conversation and outcome of the meeting have been made clear

	A oes unrhyw sylwadau neu awgrymiadau eraill yr hoffech eu gwneud?
	nothing



































Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler atodiad 5 a 6 y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).


Yn yr astudiaeth achos yma, mi fyddaf yn trafod asesiad y bu i mi ei gwblhau a oedd yn ymwneud a diogelu plentyn. Wrth drafod yr asesiad, mi fyddaf yn dangos fy nealltwriaeth o Ddeddfwriaeth a pholisïau sydd yn ymwneud a diogelu plant. Mi fyddaf yn egluro sut yr ydwyf yn defnyddio theorïau yn fy ngwaith o ddydd i ddydd. Hefyd mi fyddaf yn dangos sut y gwnes weithio ar y cyd gyda’r teulu yn ogystal â gweithwyr proffesiynol eraill.  
Byddaf yn defnyddio model myfyrio beirniadol Fook a Gardner (2007) i ddarparu fframwaith i adlewyrchu, archwilio a dysgu o’r profiad. Mae’r model yma yn annog dad-adeiladu a dadansoddi profiad personol neu broffesiynol i ddeall y rhagdybiaethau, perthnasoedd a dylanwadau o fewn ymarfer a sut mae'n effeithio ar ein hymarfer (Hickson, 2011). 

Mae cam cyntaf y model yn gofyn am ddisgrifio’r sefyllfa.
Tair o enethod bach o dan 10 oed yw 4,5 a 6. Maent o dras gwyn Prydeinig a Saesneg yw eu hiaith gyntaf. Saesneg yw eu hiaith gyntaf, mae ganddynt ychydig o sgiliau Cymraeg, ac maent yn mynychu ysgol gynradd Gymraeg lleol. Mae’r plant yn byw gyda’u mam (7), sydd yn ei 20au hwyr a hefyd yn wyn Prydeinig ac yn siarad Saesneg. Mae’r teulu yn byw mewn tŷ rhent preifat, mewn tref wledig yng Ngogledd Cymru. Mae’r fam wedi gwahanu gyda thad y plant (8), am ei fod yn ddyn treisgar ac yn gaeth i gyffuriau. Ychydig flynyddoedd yn ôl roedd y teulu yn derbyn cefnogaeth gan y gwasanaethau cymdeithasol yr awdurdod lleol a hynny ar ffurf cynlyn ‘gofal a chefnogaeth’. Roedd pryderon o esgeulustod, ond roedd y gefnogaeth yma wedi dod i ben gan fod gwelliannau wedi eu gwneud. Mae’r tad yn cael ei adnabod fel dyn perygl a all fod yn risg tuag at weithwyr. Nid yw’r tad yn byw gyda’r teulu a’r cais gwasanaethau cymdeithasol gan ei fod wedi bod yn dreisgar tuag at 7. Nid yw 7 yn gweithio ac mae hi’n derbyn yr holl fudd-daliadau perthnasol.

Derbyniodd yr adran alwad ffôn gan unigolyn oedd yn dymuno aros yn anhysbys, a oedd eisiau rhannu pryderon am y plant. Adroddodd ei bod yn clywed 7 yn gwaeddi ac yn rhegi ar y plant o hyd, eu bod yn rhedeg o gwmpas yr ardd yn hwyr gyda’r nos mewn dillad anaddas, a bod dyn yn ymweld â’r tŷ yn rheolaidd. Nid oedd y person yn sicr os mai tad y plant oedd y dyn yma ai peidio. Nid oedd digon o wybodaeth yma i benderfynu’n syth fod y plant yn blant mewn risg o dan adran 7 o’r Ddeddf Gwasanaethau Cymdeithasol a Llesiant (Cymru) 2014. Mae adran 130(4) o’r Ddeddf yn diffinio plentyn mewn risg fel plentyn sy’n: 

“a) profi neu mewn perygl o brofi camdriniaeth, esgeulustod neu fathau eraill o niwed; ac 
b) sydd mewn angen gofal a chefnogaeth (whether or not the local authority is meeting any of those needs)”.

Felly dyrannwyd yr achos i mi i ymgymryd ag asesiad ‘gofal a chefnogaeth’ o dan adran 3 o’r Ddeddf Gwasanaethau Cymdeithasol a Llesiant (Cymru) 2014.

Oherwydd natur y pryderon, roedd y rheolwr tîm wedi penderfynu y dylai’r ymweliad gael ei gynnal fel un heb ei hysbysy (unannounced), gan fod angen gweld darlun cywir o brofiad dydd i ddydd y plant.  Er mwyn paratoi’n llawn, fe wnes ddarllen yr holl wybodaeth oedd ar ffeiliau’r plant. Mae hyn yn bwysig er mwyn sicrhau fy mod yn deall y pryderon, ac yn gyfle i weld pa bryderon sydd wedi codi yn y gorffennol, yr ymyrraeth a chanlyniadau’r ymyrraeth yna. Gan ddilyn polisi Iechyd a Diogelwch y Cyngor ac er mwyn asesu risg cyn ymweld â’r teulu, ac i leihau’r risg o drais yn y gwaith, mi wnes wirio’r gofrestr diogelwch staff, lle mae enwau unigolion sydd yn cael eu hystyried o fod yn risg i staff (Cyngor XXXXXXX, 2016).  Roedd 8 wedi ei restru, felly i leihau’r risg ac i sicrhau diogelwch personol, penderfynwyd gweithio mewn pâr.

Dad-adeiladu yw ail gam y model. Nesaf, byddaf yn dad adeiladu fy ymarfer trwy fyfyrio ar fy asesiad, sgiliau cyfathrebu a'r ddeddfwriaeth a pholisïau a ddarparodd fframwaith ar gyfer fy ymarfer (Fook, a Gardner, 2007).

Cychwynnodd yr ymweliad wrth y drws, gan nad oedd 7 yn ymwybodol ein bod yn ymweld. Atebodd 7 y drws, ac esboniais pwy yr oeddwn i a fy nghyd weithiwr, fy rôl ac i bwy roeddwn yn gweithio. Gofynnais sut yr oedd. Wrth ddefnyddio tôn llais tawel a phwyllog ond cadarn, wrth wenu a dweud nad oeddwn eisiau esbonio’r pryderon wrth sefyll tu allan i’r tŷ, fe gefais ganiatâd 7 i fynd mewn i’r eiddo. Mewn sefyllfa o’r fath, mae’n hawdd i unigolion gynhyrfu, i boeni, a gwrthwynebu. Ers cymhwyso rwyf wedi dysgu fod yn ymwybodol o dôn a mynegiant wyneb wrth gyfathrebu mewn sefyllfa o’r fath a bod hyn yn ffordd o osgoi gwrthwynebiad neu elyniaeth. Mae Fontana (1990) yn cadarnhau fod gwenu yn fath o fynegiant wyneb arbennig o bwysig, a bod ymchwil yn dangos bod pobl sydd yn gwenu yn cael eu gweld fel pobl gynnes, sy’n dangos empathi a dealltwriaeth.

Yn ogystal â chyfathrebu geiriol gyda 4,5,6 a 7, drwy gydol yr ymweliad roeddwn yn defnyddio sgiliau arsylwi. Mae arsylwi yn hanfodol mewn ymarfer gwaith cymdeithasol, ac mae’n ofynnol i weithwyr cymdeithasol gymryd sylw gofalus o'r hyn y maent yn ei weld a'i glywed yn ystod ymweliadau cartref ac asesiadau amddiffyn plant. Mae Youell (2005) yn nodi os yw gweithwyr yn teimlo yn hyderus bod arsylwadau a dyfarniadau wrth asesu yn gwirio yn erbyn meini prawf asesu mesuradwy, yna y byddent yn hyderus fod yr asesiad yn deg ac yn gyfiawn.

Roeddwn yn gweld y tŷ yn flêr, ac yn fudr, gyda sbwriel ar y llawr a dillad budr ymhob man. Roedd y plant yn fudr ac yn gwisgo ffrogiau'r haf a hynny ym mis Chwefror, a 5 mewn dillad isaf. Nid oedd digon o fwyd yn y tŷ. Roedd llofftydd y plant yn flêr, a doedd dim dillad gwlâu digonol ar y gwlâu. Roedd dillad ac esgidiau dyn i’w gweld hefyd a oedd yn awgrymu fod dyn yn byw yno. Roedd y bocsys ailgylchu yn llawn o boteli a chaniau alcohol. Roeddwn hefyd yn arogli canabis. Roedd catalog o ffactorau gweledol i’w gael i awgrymu fod y plant o fewn risg o esgeulustod. 

Holais 7 pwy oedd yn berchen ar y dillad dyn, ac fe wadodd mai dillad tad y plant oeddent. Mewn sgwrs gyda’r plant, holais pwy oedd yn byw gyda nhw, ac mi ddywedodd 6 “Daddy lives with us, but sometimes”. Yma roeddwn yn cwestiynu galluedd 7 i gadw ei phlant yn ddiogel, gan fod 7 ac 8 wedi cael cyngor i gadw ar wahân i leihau’r risg o’r plant i dystio trais yn y cartref. Mi nes herio 7 ar hyn, ac mi ddywedodd fod 8 mond yn dod am swper rhai nosweithiau. Roeddwn yn teimlo nad oedd 7 yn bod yn hollol onest. 

Sylweddolais fod y plant yn amhriodol o gyfeillgar tuag ataf i a chyd weithiwr, yn cofleidio ynom, a 4 yn chwilio am gysur wrth grio ar ôl codwm, er nad oeddem wedi ei chyfarfod o’r blaen. 

Yn ôl theori ymlyniad (Bowlby, 1969), mae grymoedd esblygiadol wedi creu rhagdueddiadau mewn babanod i ffurfio bondiau emosiynol cryf i’w rhoddwyr gofal gan fod bondiau o’r fath yn cynyddu siawns babanod ’o oroesi. Y 'norm' sy'n gysylltiedig â hyn o fewn y theori ymlyniad, sydd yn cael ei gysidro fel ymlyniad iach, yw ymlyniad diogel, sef teimladau o fregusrwydd mewn babanod a phlant wrth iddynt wahanu oddi wrth ffigurau ymlyniad (sef rhieni neu ofalwyr) ac ymdeimlad o ddiogelwch pan yn eu presenoldeb (Rholes et al. 2006). Mewn cyferbyniad, pan fydd ymlyniad osgoi, mae babanod a phlant yn amharod i ymofyn cysur gan roddwyr gofal, a phan fyddant yn bryderus, ac ychydig o allu bydd gan roddwyr gofal i dawelu trallod a chreu teimladau o ddiogelwch (Rholes et al. 2006). Mae ymlyniad osgoi yn aml yn cael ei adnabod a’i weld mewn plant sydd wedi cael eu cam-drin pan yn blant bach (Zeanah et al. 2004). 

Mae Benson a Haith (2009) yn nodi bod rhoddwr gofal sy'n ymateb i'r plentyn mewn ffyrdd gwrthodol ac ansensitif yn arwain at ymddygiad ymlyniad osgoi gan y plentyn. Roeddwn yn medru cysylltu hyn gyda’r pryderon gwreiddiol a godwyd - fod 7 o hyd yn cael ei chlywed yn gweiddi a rhegi ar y plant. Mae Zeanah et al. (2004) yn cytuno, ac yn nodi ei bod yn bwysig arsylwi ymddygiad a all effeithio ymlyniad o ochr rhieni hefyd, a gall ymddygiad sy'n fewnblyg, gelyniaethus, yn anrhagweladwy ac yn frawychus gael effaith sylweddol ar ymlyniad rhwng rhieni/gofalwyr a’u plant. Gwadodd 7 ei bod yn gweiddi a rhegi ar y plant yn y ffordd roedd yr hysbysiad yn ei ddisgrifio, ond fe wnaeth gyfaddef ei bod yn cael trafferth gyda’u hymddygiad. Wrth drafod gyda’r plant beth oedd yn eu gwneud yn drist, fe ddywedodd 5 “mum shouts everytime”. Pan wnes ofyn iddi pam, atebodd 5 “because we naughty”. Roedd hyn yn cyd fynd gydag esboniad 7, ond nid oeddwn yn hollol fodlon mai dyma oedd y rheswm i mi boeni am broblemau ymlyniad, roeddwn yn tybio fod hyn yn broblem llawer fwy dwys. 

Un o brif egwyddorion y Ddeddf Gwasanaethau Cymdeithasol a Llesiant (Cymru) 2014 yw cydweithio a phartneriaeth. Mae pwysigrwydd cydweithio rhyngasiantaethol drwy gydol y broses amddiffyn plant yn cael ei uchafbwyntio o fewn y Canllawiau Ymarfer o fewn y Gweithdrefnau Diogelu Cymru (2019) lle mae’n adrodd fod rhannu gwybodaeth yn ganolog i arfer diogelu da. Mae'r Cod Ymarfer Proffesiynol yn cadarnhau fod y wybodaeth sydd gan asiantaethau am blant a theuluoedd yn medru bod yn hanfodol er mwyn cefnogi unrhyw asesiad ac y gallent ddarparu gwybodaeth fwy arbenigol pan fydd pryderon penodol (Welsh Government, 2015).

Er mwyn sicrhau fy mod yn cydweithio yn rhyngasiantaethol, yn dilyn yr ymweliad bu i mi gysylltu gyda’r ysgol, ac yr ymwelydd iechyd er mwyn casglu gwybodaeth, eu barn broffesiynol nhw, a rhannu gwybodaeth. Adroddwyd yr ysgol fod y plant yn aml yn absennol, neu yn troi fyny i’r ysgol mewn dillad anaddas i’r tywydd, wastad yn llwglyd a bod oediad yn eu sgiliau iaith a llefaredd. Roedd y sgwrs yma yn awgrymu i mi fod pryderon am esgeuluso corfforol ac addysgiadol (NSPCC, 2021).

Adroddodd yr ymwelydd iechyd (YI) fod apwyntiadau yn cael eu trefnu i’w cynnal yn y clinig ers COVID-19 ac nid oedd yr ymwelydd yn mynd i'r tŷ. Adroddodd yr YI hefyd fod 7 o hyd yn gofyn iddi am docynnau bwyd a llefrith, a'u bod wedi trafod hefo 7 eu pryderon fod pen 6 yn fflat yn y cefn, sydd yn medru awgrymu fod 6 yn cael ei gadel am amser hir yn y gadair babi, a bod diffyg symbyliad (Stimulation). Mae NSPCC (2021) yn nodi fod diffyg symbyliad yn arwydd o esgeulustod emosiynol. Roedd derbyn y wybodaeth yma yn cadarnhau fy mhryderon o broblemau ymlyniad yn ystod yr ymweliad, ac wrth gysylltu’r wybodaeth yma gyda fy nheimladau yn ystod yr ymweliad, a defnyddio fy ngwybodaeth ar theori ymlyniad wrth asesu, roeddwn o’r farn fod arwyddion o Ymlyniad Osgoi yma (Zeanah et al. 2004).    Roedd yr wybodaeth yma yn hanfodol i mi yn ystod fy asesiad i gynnwys barn broffesiynol eraill er mwyn cryfhau fy nadansoddiad.

Roedd gen i bryderon nad oedd 7 yn cwrdd ag anghenion y plant, a'u bod yn wynebu niwed parhaol sylweddol o esgeulustod. Mae Gweithdrefnau Diogelu Cymru (2019) yn adrodd mai esgeuluso yw’r rheswm mwyaf cyffredin yng Nghymru dros i blant gael eu cofrestru ar y Gofrestr Amddiffyn Plant, a bod cyfran y plant ar y gofrestr oherwydd esgeulustod wedi aros yn gymharol gyson dros amser. Yn 2016/17 cofrestrwyd 43% o blant o dan adran esgeuluso yng Nghymru (Gweithdrefnau Diogelu Cymru, 2019). Mae’r NSPCC (2021) yn adrodd: 

“neglect can and does cause significant harm to children and neglect in childhood can have an impact on poor well-being into adulthood”.

Mae’r Ddeddf Gwasanaethau Cymdeithasol a Llesiant (Cymru) 2014 yn diffinio esgeulustod fel:

“A failure to meet a person’s basic physical, emotional, social or psychological needs, which is likely to result in an impairment of the person’s well-being”. 

Mae’r ‘Canllawiau Ymarfer Cymru Gyfan, Diogelu plant rhag eu hesgeuluso’ sydd yn cael eu defnyddio ar y cyd a Gweithdrefnau Diogelu Cymru (2019) yn nodi 3 math o esgeulustod, sef peidio ag ymateb i anghenion corfforol, emosiynol a meddygol plentyn. Mae llawer o wahanol ffurfiau y gall y tri math yma amlygu a gall hyn gynnwys dim digon o fwyd, lloches neu ddillad addas i blant, peidio diogelu plant rhag niwed emosiynol, ble nad yw rhieni/gofalwyr yn sicrhau fod y plant yn cael addysg briodol, neu absenoldeb goruchwyliaeth am amser parhaol (Gweithdrefnau Diogelu Cymru, 2019). 

Mae Gweithdrefnau Diogelu Cymru (2019) yn nodi fod rhai nodweddion esgeulustod yn ei gwneud hi'n anoddach i ymarferwyr gydnabod bod trothwy ar gyfer ymyrraeth statudol wedi'i gyrraedd, mae hyn yn cynnwys amharodrwydd ymarferwyr i roi barn ar batrymau ymddygiad rhieni yn enwedig pan ystyrir eu bod wedi'u gwreiddio'n ddiwylliannol neu pan fyddant yn gysylltiedig ag anfanteision cymdeithasol fel tlodi. Mae 7 a’r plant yn byw mewn ardal ddifreintiedig iawn lle mae llawer o deuluoedd yn byw mewn tlodi. Adroddodd 7 ei bod yn ddi-waith, ac yn brwydro i fwydo’r plant, i dalu rhent, ac i gadw’r tŷ yn gynnes. Mae hi’n ddibynnol ar fanciau bwyd yn rheolaidd. Mae hierarchaeth anghenion (‘Hierarchy of Needs’) Maslow (1943) yn theori sy'n cynnwys model pum haen o anghenion dynol, a ddarlunnir yn aml fel lefelau hierarchaidd o fewn pyramid. Yn ôl Maslow (1943) rhaid bodloni anghenion sy'n is i lawr yn yr hierarchaeth, sef anghenion ‘ffisiolegol’ cyn y gall unigolion roi sylw i anghenion yn uwch i fyny. Yn ôl Maslow (1943) anghenion ffisiolegol yw gofynion biolegol ar gyfer goroesiad dynol, megis bwyd, diod, cysgod, dillad a chynhesrwydd. Roedd cyfeirio at theori Maslow (1943) yma, yn dweud wrthyf fod 7 yn cael trafferth i gyrraedd anghenion sylfaenol y plant.

Yng Nghymru, mae tlodi plant yn fater sydd yn cael llawer o sylw gan Gomisiynydd Plant Cymru. Hyd yn oed cyn Coronafirws, roedd bron i chwarter y bobl yng Nghymru mewn tlodi (700,000) yn byw bywydau ansicr, ac roedd y risg i blant yn unig yn uwch, gyda 3 o bob 10 o blant yn byw mewn tlodi (Joseph Rowntree Foundation, 2020). Gan fod cymaint o blant yn byw mewn tlodi, mae’r sefyllfa yn gynyddol gymhleth i ymarferwyr sydd yn defnyddio diffiniad niwed arwyddocaol Deddf Plant 1989, lle mae’r angen i gymharu sefyllfa plentyn, i blentyn tebyg. Yn fy marn i, mae casglu gymaint o wybodaeth a phosib law yn llaw a dadansoddi a phwyso a mesur  yn chwarae rhan bwysig mewn ystyried os yw trothwy ymyrraeth yn cael ei gyrraedd. 

Mae esgeulustod yn cael ei ddiffinio yn Lloegr fel methiant parhaus i ddiwallu anghenion sylfaenol plentyn (Birmingham Safeguarding Children’s Board, 2013). Gan nad oedd yr run digwyddiad arwyddocaol, roedd yn bwysig fy mod yn ystyried am ba hyd yr oedd pryderon wedi codi, ac os yr oedd 7 yn methu’n barhaol i gyrraedd anghenion y plant.  

Roedd darllen y ffeil, a chreu cronoleg o’r holl wybodaeth a phryderon hanesyddol, yn gyfle i mi wneud darlun a llinell amser o fywyd y plant, a gweld os yr oedd tystiolaeth o fethiant parhaol. Mae'r canllaw ymarfer ar gyfer esgeulustod sydd wedi'i gynnwys yng Ngweithdrefnau Diogelu Cymru (2019) yn nodi ei bod yn bwysig casglu gwybodaeth hanesyddol i lunio cronoleg pan fydd esgeulustod yn nodwedd. Mewn achosion o esgeulustod, fel arfer mae sawl asiantaeth yn cefnogi’r teulu dros amser gydag effaith gyfyngedig, ac weithiau mae’r rhieni yn gwneud gwelliannau bychain ond fe geir patrwm o welliannau byr ac ailwaelu (Howarth 2007).

Fel ac adroddwyd uchod, roedd y rhieni yn derbyn cefnogaeth gan yr adran ar ffurf cynllun gofal a chefnogaeth yn y gorffennol, a daeth y gefnogaeth yma i ben oherwydd gwelliannau. Hefyd, roedd gwybodaeth ar ffeil yn awgrymu fod pryderon yn codi am y plant yn aml. Roedd hyn yn hysbysu fy nadansoddiad fod 7 yn methu’n barhaol i gyrraedd anghenion y plant. Hefyd, ar ôl trafodaeth gyda’r plant a 7, er nad oedd gen i dystiolaeth gadarn, roedd gen i bryderon hefyd fod 7 ac 8 mewn perthynas eto, a oedd yn groes i’r cyngor a roddwyd i 7, a oedd yn cynyddu risg o’r plant yn tystio trais yn y cartref. 

Mae Gofal Cymdeithasol Cymru (2017) yn nodi fod dyletswyddau ymarferwyr i sicrhau fod cofnodion am unigolion yn gywir, yn gydlynol, yn gyflawn ac yn gyfoes, a bod ffeiliau unigolion angen cynnwys hanes a chronoleg gyfoes a chywir. O dan y Ddeddf Diogelu Data 2018, mae gan unigolion yr hawl i gael gwybod sut mae gwybodaeth a data amdanynt yn cael ei ddefnyddio felly esboniais i 7 fy mwriad o deipio’r cofnodion o’r ymweliad i fyny ar system gyfrifiadurol a’r ffeiliau’r plant ar ffurf asesiad.

Er mwyn dod a’r holl wybodaeth at ei gilydd, cwblheais ffurflen asesiad Gofal a Chymorth ar system electroneg y Cyngor.  Ar ddiwedd y ffurflen hon, roedd yn bwysig fod fy nadansoddiad o’r wybodaeth a gasglwyd yn glir a chadarn. Yn dilyn yr ymweliad, beth yr oeddwn wedi ei weld, a’r wybodaeth yr oeddwn wedi ei gasglu gan asiantaethau eraill, roeddwn yn sicr fod gennyf i ddigon o dystiolaeth yn fy nadansoddiad i awgrymu fod 4, 5 a 6 yn dioddef neu’n debygol o ddioddef niwed sylweddol. 

Nid oes diffiniad statudol i ddiffinio niwed sylweddol, ond mae Adran 31(9) o’r Ddeddf Plant 1989 yn adrodd y canlynol sydd yn gefnogol wrth asesu:

“Where the question of whether harm is significant turns on the child’s health or development, the child’s health or development is to be compared with that which could reasonably be expected of a similar child”. 

Ar ddiwedd yr asesiad, awgrymais y dylai trafodaeth strategaeth gael ei gynnal. Mae’r Gweithdrefnau Diogelu Cymru (2019) yn nodi mai prif bwrpas y drafodaeth strategaeth yw penderfynu a dylai ymholiadau adran 47 o’r Ddeddf Plant 1989 cael eu cynnal, ac os ydi’r ymholiadau yma’n ymholiad gan asiantaeth unigol, neu’n ymholiad ar y cyd rhwng Gwasanaethau Cymdeithasol a’r Heddlu. Pwrpas ymholiadau Adran 47 yw cadarnhau os yw plentyn yn dioddef neu’n debygol o ddioddef niwed sylweddol, ac ymyrru drwy lunio cynllun amddiffyn gofal a chymorth i ddiogelu a hybu lles y plentyn. Mae’r plentyn yn ganolog i'r ymholiadau a dylid eu gweld a siarad gyda hwy ar eu pen eu hunain (Gweithdrefnau Diogelu Cymru, 2019). 

Pe bai’r pryderon yn cael eu cyfiawnhau yn y drafodaeth strategaeth, a 4,5 a 6 yn cael eu hystyried o fod yn wynebu risg o niwed sylweddol, yna dylid galw am gynhadledd amddiffyn plant cychwynnol er mwyn penderfynu’r camau gweithredu sy’n angenrheidiol i’w hamddiffyn. Mae’n rhaid i’r gwasanaethau cymdeithasol gynnal cynhadledd o fewn 15 diwrnod gwaith o’r drafodaeth/cyfarfod strategaeth a ddechreuodd yr ymholiadau Adran 47. 

Mi fuasai cynhadledd amddiffyn plant cychwynnol yn dod a’r holl ymarferwyr/ eiriolwyr/ cefnogwyr ynghyd a’r teulu yma i wneud penderfyniad ynglŷn â dyfodol 4,5 a 6 ar sail diogelwch, datblygiad a lles. Prif bwrpas y gynhadledd yw gwneud penderfyniad a yw’r plentyn yn wynebu risg parhaus o niwed, yn seiliedig ar dystiolaeth a barn broffesiynol. Mi fuasai 4, 5 a 6 yn medru cael eu cofrestru ar y gofrestr amddiffyn plant o dan gategorïau perygl o gam-drin emosiynol/seicolegol ac esgeulustod. Mae cofrestriad bob amser yn golygu y bydd cynllun amddiffyn gofal a chymorth yn cael ei ddatblygu. 

Yn yr achos yma, pe bai cynllun amddiffyn gofal a chymorth mewn lle, ond mae’r cynnydd yn cael ei ystyried yn annigonol, fuasai’r awdurdod lleol yn dilyn y broses Amlinelliad Cyfraith Gyhoeddus (Public Law Outline (PLO)). O dan adran 31 o’r Ddeddf Plant 1898, mae’r Amlinelliad Cyfraith Gyhoeddus (2014) yn nodi dyletswyddau’r Awdurdod Lleol wrth iddynt ystyried i fynd ar achos i’r Llys i ofyn am Orchymyn Gofal neu Oruchwylio (Deddf Plant, 1989). Gall yr awdurdod lleol ofyn am Orchymyn Gofal, sydd yn rhoi cyfrifoldeb rhiant i’r awdurdod. 

Mae trydedd ran model myfyrio Fook a Gardner (2007) yn dweud wrth ymarferwyr am ailadeiladu ymarfer ar dechnegau cadarn neu newydd a ellir eu defnyddio pan fydd sefyllfa debyg yn digwydd.

Ers cymhwyso, teimlaf fy mod yn hyderus yn defnyddio sgiliau cyfathrebu er mwyn tawelu sefyllfa, neu deimladau unigolion. Fel gweithiwr cymdeithasol sydd yn ymarfer yng Nghymru, mae dyletswydd arnaf i ymarfer o fewn y Cod Ymarfer Proffesiynol Gofal Cymdeithasol a rhaid ymdrechu i sefydlu a chynnal ymddiriedaeth a hyder unigolion trwy fod yn onest ac yn ddibynadwy (Gofal Cymdeithasol Cymru, 2017). Felly, mi esboniais i 7 yn glir beth oedd fy mhryderon. Roedd yn rhaid i mi wneud hyn mewn ffordd sensitif, gan blethu cryfderau’r sefyllfa a chryfderau 7, gyda’r rhwystra sydd yn atal 7 rhag cyrraedd anghenion ei phlant. 

Roedd esbonio i 7 beth oedd yn mynd i ddigwydd nesaf o ran rôl y gwasanaethau cymdeithasol hefyd yn hynod bwysig. Er hyn, teimlaf fy mod wedi esbonio hyn yn amhendant gan fod gennyf ddiffyg profiad yn y camau nesaf o ddiogelu plant ar ôl y broses asesu. Dim ond cynnal asesiadau gofal a chymorth rydym fel tîm ac nid ydym fel arfer yn ymgymryd ag ymholiadau a.47 neu dal achosion diogelu. Mi fyddai cael profiad o gwblhau ymholiadau a.47 a dilyn y broses ymlaen i gynhadledd yn gyfle i mi ddysgu ac y chodi fy hyder fy nghefnogi i sicrhau fy mod yn hyderus yn esbonio camau pellach amddiffyn plant i unigolion y tro nesaf, mewn ffordd fel y gallent ddeall a gan osgoi jargon.
 
Mewn achosion o esgeulustod, mae’n bwysig fod unrhyw benderfyniad yn seiliedig ar fy marn broffesiynol ac nid fy ngwerthoedd a moeseg bersonol. Mae gen i dri nai i gyd yr run oed a 4,5 a 6, ac roedd yn anodd i mi eu gweld yn byw yn yr run sefyllfa. Mae O'loughlin and O'loughlin (2012) yn dadlau’r pwysigrwydd o ategu gwerthoedd gwaith cymdeithasol, wrth ymdrechu i hyrwyddo hawliau ac annibyniaeth teuluoedd, ond wastad rhoi diogelwch a lles y plentyn yn bennaf. Roeddwn yn ymwybodol fod gan 7 hawliau o dan Ddeddf Hawliau Dynol 1998 sef yr hawl i fywyd teuluol preifat ac mae ganddi’r hawl i annibyniaeth. Er hyn, mae gan 4,5 a 6 hawl i iechyd, hapusrwydd a diogelwch o dan Gonfensiwn y Cenhedloedd Unedig ar Hawliau’r Plentyn 1989. 

Mabwysiadodd Llywodraeth Cymru Gonfensiwn y Cenhedloedd Unedig ar Hawliau'r Plentyn (UNCRC) fel sail i'r holl bolisi sy'n ymwneud â phlant a phobl ifanc yn 2004 (Llywodraeth Cymru, 2020). Yn debyg iawn i Gymru, mae Mesur Confensiwn y Cenhedloedd Unedig ar Hawliau'r Plentyn (Corffori) (Yr Alban), yn symud trwy’r Senedd, fydd y mesur yma yn ymgorffori Confensiwn y Cenhedloedd Unedig ar Hawliau'r Plentyn (UNCRC) yng nghyfraith yr Alban. Mae hyn yn golygu y bydd yn rhaid i awdurdodau cyhoeddus ledled yr Alban gydymffurfio â hawliau plant yn yr holl waith maen nhw'n ei wneud (Senedd yr Alban, 2021).

Mae erthygl 10 o Ddeddf Hawliau Dynol 1998 a Deddf Plant 1989 yn ei gwneud yn ofynnol i'r awdurdod lleol ddarganfod dymuniadau a theimladau'r plant wrth asesu. Teimlaf fy mod wedi cwblhau hyn yn dda yn yr asesiad yma, gan fy mod wedi sicrhau fy mod yn siarad gyda’r plant, un ar y tro ar eu pen eu hunain yn eu llofftydd. Gan mai ifanc iawn yw’r plant roedd yn rhaid i mi sicrhau fy mod yn casglu eu dymuniadau a theimladau mewn ffordd greadigol a oedd yn mynd i gadw eu diddordeb yn y sgwrs hefyd. Fe wnes hyn drwy wneud lluniau a lliwio. Teimlaf fy mod wedi bod yn llwyddiannus yn yr achos yma yn defnyddio sgiliau cyfathrebu creadigol i sicrhau fod lleisiau’r plant yn cael eu clywed yn yr asesiad, rhywbeth sydd wedi datblygu’n dda gennyf ers cymhwyso gan nad oedd gennyf brofiad mewn gweithio gyda phlant o’r blaen.

Roeddwn yn teimlo’n eithaf ansicr ar ôl yr ymweliad, a beth roeddwn wedi ei weld. Felly, fe ffoniais fy rheolwr tîm i drafod y sefyllfa yn syth. Roedd hyn yn gyfle i mi fyfyrio ar y wybodaeth yr oeddwn newydd ei gasglu ac arsylwi, i resymoli, ac i dderbyn adborth ac ymateb fy rheolwr. Wrth wneud hyn roeddwn yn gweithio o fewn y Cod Ymarfer Proffesiynol Gofal Cymdeithasol, Adran 6, sef sicrhau fy mod yn atebol am yr ansawdd o'm gwaith a chymryd cyfrifoldeb amdano ac yn cynnal a datblygu gwybodaeth a sgiliau. 

Yn y gwaith yma rwyf wedi nodi fy nghryfderau wrth asesu mewn sefyllfa diogelu plant, ond hefyd wedi canfod gwendidau yn ystod yr ymarfer yma. 

Mi fyddaf yn parhau i ddefnyddio goruchwyliaeth swyddogol ac answyddogol i drafod achosion, teimladau, rhagdybiaethau a dadansoddiadau. Yn ôl yr Arglwydd Laming (2003), goruchwyliaeth yw ‘Conglfaen’ arfer gwaith cymdeithasol da. 

Teimlaf fod gen i ddiffyg profiad mewn ymarfer mewn achosion niwed arwyddocaol, ac ymgymryd mewn ymholiadau adran 47 o’r Ddeddf Plant 1989 ar y cyd gydag asiantaethau eraill. Rwyf wedi bod yn ffodus iawn o gael mynychu hyfforddiant ymchwiliad ar y cyd, ac rwyf wedi dysgu a dod i ddeall y prosesau perthnasol ar gyfer cynnal ymchwiliad. Er hyn, i sicrhau fy mod yn parhau i ddysgu a datblygu fy sgiliau, rwyf yn gobeithio y caf fwy o achosion amddiffyn plant yn y dyfodol er mwyn i mi gael rhoi'r wybodaeth yma i mewn i ymarfer.

Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

500 o eiriau (+/- 10%: dylech gynnwys nifer y geiriau ar ddiwedd pob adran).


Fel diogelu plant, mae diogelu Oedolion yn dod o dan Adran 7 o’r Ddeddf Gwasanaethau Cymdeithasol a Llesiant (Cymru) 2014.

Mae adran 126(1) o’r Ddeddf Gwasanaethau Cymdeithasol a Llesiant (Cymru) 2014 yn diffinio oedolyn sydd yn wynebu risg fel: 

“1. Oedolyn sydd yn profi neu mewn perygl o brofi camdriniaeth neu esgeulustod,
2. Oedolyn sydd yn meddu ar anghenion am ofal a chymorth (p’un a yw’r awdurdod yn diwallu unrhyw un o’r anghenion hynny ai peidio)
3. Oedolyn sydd o ganlyniad i’r anghenion hynny, na all amddiffyn ei hun rhag camdriniaeth neu esgeulustod neu’r perygl ohonynt”. 

Pan dderbynnir yr Awdurdod Lleol adroddiad yn codi pryderon ac mae achos rhesymol i amau bod oedolyn mewn perygl, o dan adran 126(2) o’r Ddeddf mae’n rhaid i’r awdurdod lleol wneud gwiriadau angenrheidiol a all gefnogi gwneud penderfyniad i gymryd camau pellach, os hynny, beth a gan bwy. Dylid cwblhau’r gwiriadau yma o fewn 7 diwrnod o dderbyn adroddiad. 

Yn dilyn cwblhau gwiriadau a.126 o’r Ddeddf, mae’r awdurdod lleol gydag achos rhesymol i amau fod yr oedolyn mewn perygl, dylid trefnu trafodaeth aml asiantaeth sef cyfarfod neu drafodaeth strategaeth. Dylid penderfyniadau fod yn gyfiawn a chymesur, ac yn grymuso’r oedolyn cyn belled â phosibl (Gweithdrefnau Diogelu Cymru, 2019).

Dylid trefnu cynhadledd amddiffyn oedolion pan fu’r drafodaeth strategaeth yn penderfynu fod yr oedolyn yn parhau i wynebu risg ac mae angen diogelu. Yma fydd ymarferwyr yn cynhyrchu cynllun amddiffyn gofal a chymorth (Gweithdrefnau Diogelu Cymru, 2019).

Fel diogelu plant mae Gweithdrefnau Diogelu Cymru (2019) yn cefnogi ymarferwyr i gymhwyso deddfwriaeth y Ddeddf a'r canllawiau diogelu statudol ‘Cydweithio i Ddiogelu Pobl’ i mewn i’w ymarfer. 
Mae’r gweithdrefnau hefyd yn nodi’r pwysigrwydd o ystyried nad oes angen i gamdriniaeth neu esgeulustod ddigwydd cyn ymyrryd, a dyled ymarferwyr ystyried ymyriadau cynnar i amddiffyn oedolyn sy’n wynebu risg er mwyn atal (Gweithdrefnau Diogelu Cymru, 2019). 

Mae ‘Gweithio gyda’n Gilydd i Ddiogelu Pobl; Cyfrol 6-Ymdrin ag Achosion Unigol i Amddiffyn Oedolion Sy’n Wynebu Risg’ wedi ei gyhoeddi o dan adran 131 o’r Ddeddf Gwasanaethau Cymdeithasol a Llesiant, yn rheoliadau statudol sy’n disgrifio’r gwahanol ffyrdd i amddiffyn oedolion sy’n wynebu risg o gamdriniaeth neu esgeulustod. Tydi’r rheoliadau statudol yma ddim yn darparu canllaw ar gyfer ymarfer. 

Mae polisi fy awdurdod lleol ar ‘Ddiogelu Oedolion a Phlant’ yn amlygu fod gan bob oedolyn hawl i fod yn ddiogel rhag niwed (Cyngor XXXX, 2017), felly mae dyletswydd arna i, a’r holl bartneriaid proffesiynol perthnasol sydd yn gweithio gydag oedolion, i adrodd pryderon i’r awdurdod lleol (Llywodraeth Cymru, 2018). 

Mae’r Gweithdrefnau Diogelu Cymru (2019) yn nodi dylid ymarferwyr fod yn ymwybodol o ddiffiniadau camdriniaeth ac esgeulustod fel y maent yn cael eu nodi yn y Ddeddf, ac arwyddion ohonynt. Mae camdriniaeth oedolion yn cael ei ddiffinio yn debyg iawn i gamdriniaeth plant, sef camdriniaeth gorfforol, emosiynol, seicolegol, rhywiol neu ariannol. 

Dylid ymarferwyr fod yn ymwybodol fod trais yn erbyn menywod, cam-drin domestig, “Female Genital Mutilation” a thrais rhywiol yn arwydd o gamdriniaeth. Mae Deddf newydd yng Nghymru yn berthnasol i hyn, sef Deddf Trais yn Erbyn Menywod, Cam-Drin Domestig a Thrais Rhywiol (Cymru) 2015. Mae caethwasiaeth fodern hefyd yn arwydd o oedolyn a all fod mewn perygl, ac mae’r Ddeddf Caethwasiaeth Fodern (2015) yn gyfraith i Gymru a Lloegr helpu i fynd i afael a’r broblem, a gwella cefnogaeth i ddioddefwyr (Home Office, 2014).

	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

400 o eiriau (+/- 10%: dylech gynnwys nifer y geiriau ar ddiwedd pob adran).


Er tebygolrwydd o ran arwyddion o gamdriniaeth gyda phlant ac oedolion, a’r dyletswydd i adrodd ar bryderon dan y Ddeddf Gwasanaethau Cymdeithasol a Llesiant, mae gwahaniaethau amlwg ar gael. Un or gwahaniaeth mwyaf amlwg yw’r hawl sydd gan oedolion i wneud penderfyniadau a phenderfyniadau sydd yn ‘annoeth’. Gall rhai oedolion ddewis i ymddwyn mewn ffordd sydd ddim yn ddiogel, a dim ond mewn amgylchiadau eithafol mae’r gyfraith yn caniatáu ymyrraeth. Yn aml iawn, mae hyn pan asesir fod yr oedolyn a diffyg gallu meddyliol o dan y Ddeddf Galluedd Meddyliol 2005. 

Mae’r Ddeddf yma yn diffinio amgylchiadau pan nad oes gan oedolyn y gallu meddyliol i wneud penderfyniadau, ac mae’n cefnogi’r oedolion yma i wneud cymaint o benderfyniadau a phosibl drostynt eu hunain (Johnston and Liddle, 2007). Dau o brif egwyddorion y Ddeddf yw’r hawl gan oedolion i wneud penderfyniadau annoeth, ac mae’n rhaid tybio fod gan berson alluedd meddyliol oni bai ei fod yn cael ei brofi fel arall. Mae enghreifftiau o bobl a allai fod heb allu yn cynnwys pobl sydd â Dementia, anabledd dysgu difrifol, anaf i'r ymennydd, salwch iechyd meddwl, wedi dioddef strôc neu sydd yn anymwybodol oherwydd damwain neu anaesthetig (NHS, 2021). Ond nid yw'r ffaith bod gan berson un o'r cyflyrau iechyd hyn o reidrwydd yn golygu nad oes gan y person allu i wneud penderfyniad penodol (NHS, 2021). 

Mae gan oedolion yr hawl i wrthod cefnogaeth i ddiogelu eu hunain os maent yn cael eu hasesu gyda galluedd meddyliol. Mae Gweithdrefnau Diogelu Cymru (2019) yn nodi fod rhaid i ymarferwyr ystyried dymuniadau a theimladau oedolion mewn materion cefnogi a diogelu, sydd hefyd yn un o brif bwyntiau’r Cod Ymarfer Proffesiynol Gofal Cymdeithasol (2017)

Mewn achosion amddiffyn plant, mae’r Ddeddf Plant 1989 yn rhoi’r gallu i Awdurdodau Lleol ofyn i’r llys am bwerau a gorchmynion i sicrhau fod y plentyn yn cael ei ddiogelu; os yw hyn yn groes i ddymuniad y plentyn a’i peidio. Os ydynt yn credu bod y plentyn mewn perygl o ‘niwed sylweddol’ (1989), ni allant symud y plentyn o'r cartref oni bai bod gorchymyn llys wedi'i ganiatáu.
Byddai symud oedolyn yn erbyn ei ewyllys pan fydd ganddo allu yn mynd yn groes i Ddeddf Galluedd Meddyliol (2005) a Deddf Hawliau Dynol (1998). Mae Deddf Iechyd Meddwl (1983) hefyd yn un or prif ddeddfwriaethau sy'n ymwneud ag hawliau, asesu, a thrin oedolion ag anhwylder iechyd meddwl. Os oes pryderon fod oedolyn yn dioddef o anhwylder iechyd meddwl ac maent mewn perygl o niweidio eu hunain neu eraill, gall yr heddlu ymyrryd i ddiogelu oedolion o dan adran 136 o’r ddeddf os mewn safle cyhoeddus, neu adran 135 os ydynt gartref.

Tasg 1 (Rhan b)
Adolygu Datblygiad 

Canllawiau:
Gwnewch yn siŵr eich bod yn cyfeirio at fodel myfyrio a’ch bod yn bodloni’r canlyniadau dysgu ar gyfer y dasg hon (Gweler atodiad 5 y llawlyfr).

	Cwestiwn:
Gan ddefnyddio model myfyriol, myfyriwch yn feirniadol ar eich datblygiad gan gynnwys cyfeiriad at yr hyfforddiant, dysgu, ymchwil a'r defnydd o oruchwyliaeth ers cwblhau Tasg 1 (rhan a) (pan ddechreuoch chi’r rhaglen).    
Mewn trafodaeth gyda'ch mentor/goruchwyliwr/rheolwr llinell ystyriwch i ba raddau rydych wedi cyflawni’ch anghenion dysgu. Nodwch unrhyw anghenion dysgu ychwanegol i gefnogi’ch datblygiad wrth bontio i ddod yn ymarferydd profiadol yn eich gyrfa yn y dyfodol.  Rhaid i chi fyfyrio ar yr adborth yr ydych wedi ei dderbyn gan unigolion sydd angen gofal a chymorth a/neu’u gofalwyr a sut mae’r adborth hwn wedi llywio eich datblygiad proffesiynol i’r dyfodol.

750 o eiriau (+/- 10%: dylech gynnwys nifer y geiriau ar ddiwedd pob adran).


Yn y dasg yma, byddaf yn myfyrio’n feirniadol ar fy natblygiad ers i mi gwblhau tasg1a. Mi fyddaf yn cyfeirio at yr hyfforddiant, dysgu, ymchwil a’r defnydd o oruchwyliaeth. Mi fyddaf yn edrych ar yr hyn rwyf wedi ei gyflawni o ran fy anghenion dysgu, a pa anghenion dysgu ychwanegol rwyf wedi eu hadnabod. Mi fyddaf hefyd yn myfyrio ar yr adborth rwyf wedi ei dderbyn gan unigolion sydd angen gofal a chymorth, a sut mae’r adborth yn llywio fy natblygiad.  Byddaf yn gwneud hyn drwy ddefnyddio model myfyriol Borton (1970).

Mae’r cam cyntaf y model, yn edrych ar y ‘what’, sef yr hyn rwyf wedi ei gyflawni.  Er gwaethaf heriau Covid-19 sydd wedi newid mewn awyrgylch gwaith, rwyf wedi parhau i gael cyfleoedd arbennig i ledaenu fy ngwybodaeth a fy sgiliau gwaith cymdeithasol. Rwyf wedi llwyddo i gwblhau asesiadau Gofal a Chefnogaeth amrywiol a heriol; gyda’r gwaith yma wedi ei gwblhau ar lein/ ac wyneb yn wyneb.  Mae hyn yn sicr wedi bod yn brofiad dysgu gwerthfawr i mi. Rwyf wedi cael goruchwyliaeth swyddogol gyson er mwyn trafod fy ymarfer a fy mhenderfyniadau proffesiynol. Mae hyfforddiant wedi bod yn brin, ond rwyf wedi llwyddo i fynychu hyfforddiant ar lein, fel hyfforddiant ymholiad ar y cyd (JIT), hyfforddiant Diogelu Data, a hyfforddiant Gweithdrefnau Amddiffyn Plant i gyd fynd a’r Gweithdrefnau Diogelu Cymru (2019).

Yn ail gam y model, sef y ‘so what’, rwyf am fyfyrio ar yr anghenion dysgu o adran 1 ac os yw’r rhain wedi eu cyflawni.  Un o’m hanghenion dysgu oedd cael mynychu hyfforddiant  JIT, sef hyfforddiant ar gwblhau ymholiadau adran 47 y Ddeddf Plant 1989, a hynny ar y cyd gyda’r heddlu. Teimlaf fod mynychu’r cwrs yma wedi bod yn hynod werthfawr i mi ddatblygu fy sgiliau yn y maes amddiffyn plant. Fe ddysgais yn union beth yw pwrpas cynnal ymchwiliad adran 47, a’r termau gwahanol a ddefnyddir. Ond yn bersonol teimlaf mai’r ochr feddygol o’r hyfforddiant y gwnes ddysgu fwyaf, megis archwiliadau meddygol plant. Rwyf wedi dysgu sut i ddarganfod arwyddion clinigol o gam-drin plant, megis gwahanol fathau o friwiau neu gleisiau, ac arwyddion clinigol o esgeulustod. Fe ddysgais sut mae’r anafiadau neu arwyddion yma yn dangos patrymau mewn achosion cam-drin, sydd yn caniatáu i’r arbenigwyr iechyd ddod i benderfyniad os yw’r anaf yn ddamweiniol neu ddim. Mwynheais yr hyfforddiant yma yn fawr, ac edrychaf ymlaen at roi'r hyn dwi wedi ei ddysgu ar waith.

Rwyf wedi cael y cyfle i weithio ar achos cymhleth gyda gweithiwr cymdeithasol profiadol o’r tîm. Pwrpas yr ymyrraeth oedd cwblhau ymholiad a47, ond un asiantaeth sengl. Mae cysgodi a chyd-weithio ar yr achos yma wedi caniatáu i mi arsylwi sut y mae ymarferwyr eraill yn gweithio, yn cyfathrebu ac yn delio gyda sefyllfaoedd lle mae gelyniaeth hefyd yn bodoli. (Parker et al. 2006).  Teimlaf hefyd fy mod wedi datblygu fy sgiliau o gofnodi a dadansoddi wrth drafod yr ymweliad a’r asesiad gyda fy mentor, sy’n gyd fynd ac anghenion dysgu o dasg 1a.

Mae trafod adborth gan unigolion sydd yn derbyn gofal a chymorth mewn sesiynau goruchwyliaeth, wedi dangos i mi fy mod yn integreiddio’r Cod Ymarfer Proffesiynol Gofal Cymdeithasol i fy ymarfer. Mae unigolyn wedi adrodd eu bod yn teimlo fy mod yn gwrando a’u parchu.  Mae hyn wedi codi fy hyder i barhau i ofyn i unigolion am adborth ar ddiwedd ymweliad neu asesiad ac i ddarganfod sut i wella fy ymarfer, bod yn atebol am fy ngwaith a chymryd cyfrifoldeb amdano (Llywodraeth Cymru, 2017).

Mae cam olaf y model sef, y ‘now what’ yn gofyn i mi adnabod yr hyn rwyf am ei ddatblygu ymhellach, wrth i mi ddod yn ymarferydd profiadol. Rwyf wedi trafod y rhain mewn  goruchwyliaeth a hynny yn bennaf ar ôl i mi gwblhau’r ymweliad y bu i mi adlewyrchu arno yn nhasg 3. Teimlaf fod gennyf ddiffyg profiad mewn ymarfer mewn achosion o ‘niwed arwyddocaol’ ( Deddf Plant 1989). Er i mi fynychu'r hyfforddiant JIT, nid wyf wedi cael y profiad o ymgymryd mewn ymholiadau adran 47 ar y cyd gydag asiantaethau eraill, megis yr heddlu. Rydym wedi cytuno felly y caf i gyfle i un ai ymgymryd mewn achos diogelu llawn, gan gynnwys y broses ymholiadau a.47 ar y cyd yn ogystal â dilyn y broses ymlaen i gynhadledd amddiffyn plant, neu llys. Gobeithio caf y cyfle felly i gyd weithio neu i gysgodi gweithiwr o fewn y tîm plant sydd yn ymgymryd â’r gwaith yma. Mi fuasai hyn yn gyfle i mi weld y broses ddiogelu yn ei chyfanrwydd, ac rwy’n sicr fy mod yn dysgu’n well wrth ymarfer a gwneud. Er hyn, oherwydd natur gwaith y tîm a’r prysurdeb, bydd diffyg amser yn rhwystr posibl i hyn.

Rhestr gyfeiriadau
Gellir gweld gwybodaeth am gyfeirnodi mewn aseiniadau ysgrifenedig a sut i osgoi llên-ladrad ar Moodle. Mae’n bwysig eich bod yn ymwybodol o bwysigrwydd sicrhau mai eich gwaith gwreiddiol chi yw’r gwaith a gyflwynir.      

	Gan gyfeirio at y 3 chanlyniad dysgu, rhowch sylwadau llawn ar ddatblygiad y dysgwr dros gyfnod y rhaglen gyfan. Myfyriwch ar y wybodaeth a ddarparwyd gan y dysgwr ar ddechrau’r rhaglen yn Nhasg 1 (Rhan a) a’r safbwynt diweddarach a roddwyd yn Nhasg 1 (Rhan b). Os ydych wedi gweld neu drafod adborth gan unigolion sydd angen gofal a chymorth a/neu’u gofalwyr y mae’r dysgwr wedi gweithio gyda nhw, fe'ch anogir i wneud sylwadau ynglŷn â hyn o safbwynt datblygiad y dysgwr a’i ddatblygiad yn y dyfodol.


	
I have enjoyed having the opportunity to read this developmental work and particularly interested to read the learner application of the reflective model “What ?, So What, And Now What?”.

It is clear throughout her reflective work that she is a very passionate social worker and is benefiting from all the experiences she has encountered on her social worker journey so far. 

Personally, it has been a pleasure to work with the learner because of her friendly approach but also to witness her clear desire to collaboratively work with children and families. She also demonstrates on a daily basis her excellent core social work values and her constant professional approach to colleagues and service users. 

The learner’s knowledge, skills and overall professional development is clear throughout her reflective work. Her ability to be proactive in researching new theory’s and models has been fantastic. 

The learner has worked on many complex cases but what had stood out are the cases with specific challenges such as parental alienation and carer’s assessments. She has overcome these challenges through her ability to be proactive but her clear commitment to supporting families and completing compressive assessments. 

In my opinion, the learner is using all opportunities provided to develop her experience and skills. She has identified areas she is keen to develop such as her analysis writing and experience of safeguarding procedures. She has recognised how she will achieve her learning outcomes through supervision, training, co-working and eventually completing her own child protection investigations. I would agree that these learning needs and how these could be achieved. 




	Nodyn i’r Mentor – Gwnewch yn siŵr eich bod yn llofnodi i wirio’r adroddiad hwn yn yr adran ‘Llofnodion a Gwiriad y Rheolwr Llinell’ 




Manylion y Dysgwr

Manylion y Dysgwr, Llofnodion a Gwiriad y Rheolwr Llinell

Cyfrifoldeb y dysgwr yw sicrhau bod ei rif prifysgol wedi ei roi yn gywir pan ofynnir am hyn yn y portffolio.

Manylion y Dysgwr 
(D.S. mae hi’n hanfodol eich bod yn rhoi gwybod i'ch Uned Hyfforddi/Datblygu’r Gweithlu a Phrifysgol Cymru, Y Drindod Dewi Sant os yw eich enw neu eich cyfeiriad ar gyfer gohebiaeth yn newid).

1. Enw’r Dysgwr: Sioned Evans

2. Rhif Prifysgol y Dysgwr: 1917829

Cyfeiriad ar gyfer Gohebiaeth: 
Derwen Deg, 2 Fron Erch Terrace, Y Ffor, Pwllheli Gwynedd. LL53 6UR

Rhif ffôn: 07867414094

Cyfeiriad e-bost: sionedmairevans3@gwynedd.llyw.cymru

Dyddiad Cymhwyster Proffesiynol: Ebrill 2019

Dyddiad cofrestru gyda Gofal Cymdeithasol Cymru: 17/4/2019











3. Enw Asiantaeth y Dysgwr: Cyngor Gwynedd

Manylion Cyswllt yr Asiantaeth

Enw: Elliw Hughes 

Cyfeiriad: Tim Derbyn, Swyddfeydd y Cyngor, Ffordd y Cob, Pwllheli, Gwynedd. LL53 5AA

Rhif ffôn: 01758704455

Cyfeiriad e-bost: elliwhughes@gwynedd.llyw.cymru


4. Mae'r dystiolaeth rwyf wedi ei darparu o fewn y portffolio yma yn:

Gymraeg yn unig 		 Cymraeg a Saesneg X		Saesneg yn unig 


Manylion y Mentor

5. Manylion y Mentor 

Enw: Jamie Haydon

Cyfeiriad: Tim Derbyn, Swyddfeydd y Cyngor, Ffordd y Cob, Pwllheli, Gwynedd. LL53 5AA

Rhif ffôn: 01758704455

Cyfeiriad e-bost: jamiehaydon@gwynedd.llyw.cymru




	6. Manylion yr Arsylwr 

Enw: Gwenno Thomas 

Cyfeiriad Gwaith: Tim derbyn, Swyddfeydd y Cyngor, Cyngor Gwynedd, Ffordd y Cob, Pwllheli, Gwynedd. LL53 5AA

Cymhwyster Proffesiynol a dyddiad cymhwyso: BA Gwaith Cymdeithasol, 2013

Rhif ffôn: 01758704455

Cyfeiriad E-bost: GwennoThomas@gwynedd.llyw.cymru

Llofnodion a Gwiriad y Rheolwr Llinell


CYFRINACHEDD a LLÊN-LADRAD - I’w gwblhau gan y dysgwr

[image: Image]Mae’r holl wybodaeth a ddarparwyd yn y portffolio hwn yn cydymffurfio â’r canllawiau ar gyfrinachedd.  Cadarnhaf fod yr holl waith ac eithrio sylwadau gan eraill (e.e. mentor, unigolion sydd angen gofal a chymorth a/neu’u gofalwyr) i gyd yn waith gwreiddiol gennyf i ac nid yw wedi ei gopïo.   Deallaf fod llên-ladrad yn cael ei ystyried yn ddifrifol iawn gan y Brifysgol a'r rhaglen.   

Llofnod:    (Dysgwr)

Dyddiad:   10/5/21




Adborth a sylwadau gan unigolyn sy’n defnyddio gwasanaethau, ei deulu a/neu ofalwyr (Tasg 2) - i'w gwblhau gan yr Arsylwr.

Cadarnhaf fy mod yn weithiwr cymdeithasol cofrestredig gyda gwybodaeth am faes ymarfer y dysgwr a bod y crynodeb arsylwi a'r sylwadau uchod gan yr unigolyn sydd angen gofal a chymorth a/neu’i ofalwyr yn ymwneud â’r un darn o ymarfer a welais ar y dyddiad a nodwyd.


Llofnod:     _ _ _ _ _ _ _ _ _ _ _ _ _ _ _ _ _ _ _  (Arsylwr)

Dyddiad:     _ _ _ _ _ _ _ _ _ _ _ _ _ _ _ _ 




	Adroddiad y Mentor (i’w gwblhau gan y mentor) 

Gallaf gadarnhau fy mod yn weithiwr cymdeithasol cofrestredig ac fy mod yn fy rôl fel mentor wedi darparu adroddiad ysgrifenedig am gynnydd y dysgwr dros gyfnod y rhaglen.

Llofnod________________________ (Mentor)

Dyddiad ___________________






Gwiriad y Rheolwr Llinell.
Canllawiau: Rhaid i’r adran hon gael ei chwblhau a’i llofnodi gan reolwr llinell y dysgwr a/neu uwch ymarferydd. Os nad yw’r rheolwr llinell yn weithiwr cymdeithasol cofrestredig, mae’n rhaid cael gwiriad hefyd gan ymarferydd gwaith cymdeithasol mewn uwch swydd (y mentor efallai) sydd yn gyfarwydd â gwaith y dysgwr ac sy’n gallu gwirio bod y dysgwr wedi cymryd rhan yn yr achos diogelu a nodir yn Nhasg 3 y portffolio a bod y dysgwr wedi bodloni’r holl feini prawf a restrir isod.  

Yn yr adran hon, cadarnhewch eich bod wedi gweld tystiolaeth ddigonol o waith y dysgwr yn ystod y cyfnod y bu’n ymgymryd â’r rhaglen Gadarnhau. Os oes angen, dylech ymgynghori â rheolwyr eraill y mae'r dysgwr wedi gweithio gyda nhw.   Wrth lofnodi’r adran hon, rydych chi’n cadarnhau eich bod yn hapus â:

1. lefel yr oruchwyliaeth a’r cymorth mentora a dderbyniwyd gan y dysgwr;
1. y dysgu a’r datblygu a wnaed; 
1. y darllen a’r ymchwil personol a wnaed;
1. lefel y wybodaeth a’r sgiliau a ddangoswyd; 
1. y ddealltwriaeth a ddangoswyd o’r Cod Ymarfer Proffesiynol a’r Safonau Galwedigaethol Cenedlaethol; 
1. gwerthoedd craidd y dysgwr; 
· y gwaith a’r sylwadau y cyfeiriwyd atynt o fewn y portffolio, mai gwaith y dysgwr ei hun ydyw a’i fod yn seiliedig ar arfer cyfredol; 
1. cyflawni sgiliau cofnodi cywir, cadarn, cydlynol a dadansoddol;
1. Dylai’r rheolwr llinell wirio bod y dysgwr wedi bod yn ymwneud â diogelu.
1. Adroddiad y mentor, a’i fod yn rhoi tystiolaeth o arsylwi ar yr Ymarfer Proffesiynol a gyflawnwyd dros gyfnod llwybr y Dystysgrif Raddedig mewn Cadarnhau Ymarfer Gwaith Cymdeithasol (arfer seiliedig ar waith sy’n cyfateb i 7,000 o eiriau).


















Cadarnhaf fod y dysgwr hwn wedi cyrraedd lefel briodol o arfer proffesiynol.   

 GWIRIAD Y RHEOLWR LLINELL:

[bookmark: _Hlk32831018]ENW’R RHEOLWR LLINELL:             	_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
LLOFNOD Y RHEOLWR LLINELL:	_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
DYDDIAD:                                                _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ 



GWIRIAD GWEITHIWR CYMDEITHASOL COFRESTREDIG (OS NAD YW’R RHEOLWR LLINELL YN WEITHIWR CYMDEITHASOL COFRESTREDIG, GALL Y MENTOR WNEUD HYN).

ENW’R GWEITHIWR CYMDEITHASOL:		_ _ _ _ _ _ _ _ _ _ _ _ _ _ _ _ _ _ _ _ _ _ _ _
LLOFNOD Y GWEITHIWR CYMDEITHASOL:	_ _ _ _ _  _ _ _ _ _ _ _ _ _ _ _ _ _ _ _ _ _ _ _ 
SWYDD:                                            		_ _ _ _ _ _  _ _ _ _ _ _ _ _ _ _ _ _ _ _ _ _ _ _ 

Y Cytundeb Dysgu 


PORTH AGORED a PHRIFYSGOL CYMRU Y DRINDOD DEWI SANT

TYSTYSGRIF RADDEDIG MEWN CADARNHAU YMARFER GWAITH CYMDEITHASOL

CYTUNDEB DYSGU RHWNG Y DYSGWR A’R CYFLOGWR 

	
Enw’r Dysgwr 
	Sioned Evans 

	
Enw’r Tîm/Asiantaeth 
	Tim Derbyn Cyfeiriadau Plant, Gwasanaethau Plant, Cyngor Gwynedd

	
Enw’r Mentor 
	Jamie Haydon

	
Enw’r Rheolwr Llinell 
	Elliw Haf Hughes 



Dyletswydd Astudio

Bydd y dysgwr yn ymgymryd â holl elfennau'r rhaglen Tystysgrif Raddedig yn ddiwyd, gan gynnwys mynychu'r sesiwn gynefino orfodol, pedwar Gweithdy Cadarnhau a chymryd rhan mewn arolwg gwerthuso neu grŵp ffocws ar ôl cwblhau'r rhaglen. 

Mae cyfranogiad llawn ac effeithiol y dysgwr ar y Dystysgrif Raddedig yn orfodol gan fod Gofal Cymdeithasol Cymru wedi gwneud cwblhau'r rhaglen yn ofyniad o fewn y cyfnod cofrestredig cyntaf (tair blynedd) fel Gweithiwr Cymdeithasol.   Mae hyn yn berthnasol i weithwyr cymdeithasol a gymhwysodd ar ôl Ebrill 2016.

Absenoldeb Astudio 

Mae'r cyflogwr yn cytuno i gefnogi'r dysgwr drwy ddarparu amser o fewn ei gontract cyflogaeth arferol i fynychu’r holl elfennau gorfodol a gytunwyd o’r rhaglen, yn cynnwys diwrnod cynefino a phedwar Gweithdy Cadarnhau. Gellir darparu amser ychwanegol ar gyfer cyfarfodydd gwerthuso'r rhaglen ac unrhyw hyfforddiant a gytunwyd fel elfen ofynnol o’r rhaglen. 
Bydd y cyflogwr yn darparu tri diwrnod astudio pellach fel cyfraniad tuag at yr amser sy'n gysylltiedig ag ymchwil personol a datblygu’r portffolio i'w gyflwyno.  Gellir cymryd y diwrnodau astudio yn ystod unrhyw ddiwrnod o'r wythnos (neu gyfuniad o ddyddiau) cyn belled â bod hyn (i) yn briodol i gam paratoi'r portffolio ar y pryd, a (ii) wedi’i gytuno gyda Rheolwr y Tîm a fydd yn rhoi ystyriaeth i anghenion y tîm a'r gwasanaeth. Os yw'r dysgwr yn gweithio llai na 37 awr yr wythnos bydd y diwrnodau gorfodol a’r absenoldeb astudio’n cael eu cymeradwyo yn unol â pholisïau lleol y cyflogwr. 





Adnoddau 

Gall y dysgwyr gael mynediad i ddeunyddiau dysgu a deunyddiau llyfrgell o adnoddau presennol eu cyflogwr neu fel y disgrifiwyd yn y Llawlyfr Rhaglen, o'r Brifysgol. Mae'r cyflogwr yn deall bod y Dystysgrif Raddedig i'w chwblhau gan Weithwyr Cymdeithasol sydd newydd gymhwyso yn ystod eu cyfnod cofrestredig cyntaf a bydd yn cefnogi'r amserlen yma. Mae disgwyliad hefyd, gan mai rhaglen datblygiad proffesiynol yw hwn, y bydd y dysgwyr yn cymryd cyfrifoldeb am eu dysgu eu hunain gan hefyd ddefnyddio eu hamser eu hunain ar gyfer astudio personol a pharatoi portffolio. 


Mae adran hyfforddi’r cyflogwr yn cytuno i:   
 
· drefnu fod staff cymwys yn ymuno â’r rhaglen; 
· talu ffioedd y cwrs yn uniongyrchol i’r Brifysgol;  
· talu ffioedd partneriaeth Porth Agored ar gyfer pob dysgwr;
· darparu arweiniad a chefnogaeth ychwanegol drwy:

0. hwyluso mynediad i ddeunyddiau dysgu presennol neu adnoddau llyfrgell;
0. darparu cyfleoedd hyfforddi priodol o raglenni hyfforddiant mewnol presennol fel y cytunwyd gyda'r dysgwr a'r mentor;
0. darparu rhaglen gynefino a Gweithdai Cadarnhau; 
0. darparu arweiniad a chymorth i ddysgwyr am ofynion y rhaglen a chwblhau'r portffolio;
0. helpu datrys unrhyw anawsterau yn ymwneud â’r rhaglen y mae’r dysgwr, y mentor neu reolwyr gwasanaeth yn dod ar eu traws. 

Mae’r dysgwr yn cytuno i: 

· weithio'n ddiwyd i gwblhau'r cymhwyster o fewn yr amserlen a gytunwyd, sef 12 mis o'r dyddiad cofrestru ar y rhaglen;
· nodi hyfforddiant mewnol priodol gyda'r rheolwr/mentor a threfnu i fynychu'r cyrsiau hyn;
· nodi unrhyw ofynion arbennig gyda'r rheolwr/mentor a'r Cydlynydd/Rheolwr Hyfforddi; e.e. dyslecsia a chysylltu â Gwasanaethau Myfyrwyr y Brifysgol yn uniongyrchol am y gefnogaeth ychwanegol a all fod yn ofynnol; 
· mynychu rhaglen gynefino a phedwar Gweithdy Cadarnhau. Mae’r rhain yn elfennau gorfodol o’r rhaglen; 
· cynhyrchu gwaith a thystiolaeth sy'n briodol i'r portffolio a'r canlyniadau dysgu o fewn amserlenni a gytunwyd; 
· gwneud a chadw at apwyntiadau a gytunwyd gyda’r mentor/rheolwr llinell;
· sicrhau ei fod wedi paratoi’n ddigonol a chael unrhyw gydsyniad sy’n angenrheidiol i arsylwi ymarfer;
· hysbysu'r mentor/rheolwr llinell a'r adran hyfforddi ar unwaith os oes unrhyw broblemau neu newidiadau mewn amgylchiadau wrth ddilyn y rhaglen, yn enwedig os gallai hyn effeithio ar gwblhau'r rhaglen erbyn y dyddiad cau a gytunwyd neu allu'r unigolyn i fynychu gweithdy gorfodol;
· cyd-gysylltu gyda'i reolwr llinell/mentor i gadarnhau diwrnodau astudio a defnyddio ei amser ei hun ar gyfer astudiaeth hunan-gyfeiriol, ymchwil a pharatoi'r portffolio;
· cymryd cyfrifoldeb personol am baratoi a chwblhau'r holl waith sy’n angenrheidiol i gyflwyno’r portffolio;
· gweithredu bob amser yn unol â'r Cod Ymarfer Proffesiynol a pholisïau, gweithdrefnau a phrosesau'r cyflogwr a'r Brifysgol;
· sicrhau ei fod yn deall yr angen i gwblhau'r rhaglen yn ystod y cyfnod cofrestredig cyntaf (tair blynedd) gyda Gofal Cymdeithasol Cymru. (Cymhwyso ar ôl Ebrill 2016). 


Mae’r Rheolwr Llinell/Mentor yn cytuno i wneud y canlynol: 

Gall y rheolwr llinell/mentor fod yn un person neu gall dau berson ar wahân ymgymryd â’r rôl. Rhaid i’r mentor fod yn Weithiwr Cymdeithasol cofrestredig ag o leiaf 3 blynedd o brofiad ar ôl cymhwyso. 

· mynychu cyfarfod cynefino i ddod yn gyfarwydd â gofynion y rhaglen;
· darparu neu drefnu i ddarparu digon o gyfleoedd asesu er mwyn i'r dysgwr ddangos tystiolaeth o gymhwysedd a gwneud arsylwadau gofynnol.    Os nad oes cyfleoedd ar gael ar unwaith yn y tîm, trefnu i'w darparu mewn man arall yn y Gwasanaeth;
· arwain a chefnogi'r dysgwr dros gyfnod y rhaglen;
· rhyddhau'r dysgwr ar gyfer y rhaglen gynefino a'r pedwar Gweithdy Cadarnhau ac unrhyw gyrsiau hyfforddi mewnol sy'n briodol i gwrdd â'r anghenion dysgu a gytunwyd;
· cytuno gyda'r dysgwr ar hyd at dri diwrnod astudio ychwanegol dros holl gyfnod y rhaglen, fel cyfraniad y cyflogwr at yr amser sydd ei angen ar gyfer astudio personol, ymchwil neu ddatblygu’r portffolio;
· sicrhau bod y rheolwr llinell yn darparu goruchwyliaeth ffurfiol reolaidd ar gyfer y dysgwr yn unol â pholisi’r sefydliad (rheolwr llinell); 
· sicrhau bod sesiynau mentora’n cael ei darparu yn unol â chanllawiau Gofal Cymdeithasol Cymru ar gyfer y 3 Blynedd Gyntaf o Ymarfer.  Lle bo modd, dylai sesiynau mentora gael eu trefnu fel digwyddiad ar wahân i’r goruchwylio. Rhaid cadw cofnod llawn o ddyddiadau cynnal y sesiynau mentora.

Cwblhau a chyflwyno’r portffolio

Disgwylir i'r dysgwyr gwblhau'r Dystysgrif Raddedig ac fel arfer byddant yn cyflwyno eu portffolio cyn pen 12 mis ar ôl mynychu’r rhaglen gynefino. Os bydd unrhyw ddysgwr yn rhagweld anhawster i gwrdd â'r gofyniad hwn dylai drafod y mater ar unwaith gyda'i Reolwr/Cydlynydd Hyfforddi. Cyfrifoldeb y dysgwr yw hysbysu’r brifysgol os nad yw’n mynd i allu cyflwyno gwaith erbyn y dyddiad penodedig. 


Bydd proses gyflwyno’r portffolio a'r dyddiadau ar gyfer pob carfan yn cael eu cyhoeddi ar Moodle. Wedi iddynt gofrestru ar raglen  NI CHAIFF dysgwyr newid y dyddiad cyflwyno heb ddod i gytundeb gyda’r cyflogwr a'r Brifysgol.   

Nid yw pwysau gwaith yn cael ei ystyried fel rheswm dros beidio â mynychu unrhyw Weithdy Cadarnhau.

[image: Image]Deallaf a derbyniaf delerau ac amodau'r cytundeb dysgu hwn fel y nodwyd uchod.

Llofnod:  Enw mewn priflythrennau: Sioned Mair Evans Dyddiad: 10/5/21
(Dysgwr)

Llofnod:……………………… Enw mewn priflythrennau:………………………….Dyddiad:………. 
(Rheolwr Llinell/Mentor)

Llofnod:……………………… Enw mewn priflythrennau:………………………….Dyddiad:……….

